**JAVNI RAZPIS** **ZA SPODBUJANJE PROJEKTOV ZADRUŽNIŠTVA IN SOCIALNE EKONOMIJE TER ZA ZAGON SOCIALNEGA PODJETNIŠTVA**

**RAZPISNA DOKUMENTACIJA**

**Januar 2025**

kazalo

[1. PRAVNE PODLAGE 4](#_Toc189049632)

[2. NAZIV IN SEDEŽ ORGANA, KI RAZPISUJE SREDSTVA 5](#_Toc189049633)

[3. UVRSTITEV JAVNEGA RAZPISA V PROGRAM EVROPSKE KOHEZIJSKE POLITIKE V OBDOBJU 2021– 2027 V SLOVENIJI 5](#_Toc189049634)

[4. NAMEN JAVNEGA RAZPISA 6](#_Toc189049635)

[4.1 Opredelitev pojmov 6](#_Toc189049640)

[5. CILJ JAVNEGA RAZPISA 7](#_Toc189049641)

[5.1 Splošni cilji javnega razpisa 7](#_Toc189049643)

[5.2 Cilji posameznega sklopa javnega razpisa 7](#_Toc189049644)

[6. PREDMET JAVNEGA RAZPISA 8](#_Toc189049645)

[7. KAZALNIKI JAVNEGA RAZPISA 8](#_Toc189049646)

[8. PRIJAVITELJI OZIROMA UPRAVIČENCI IN CILJNA SKUPINA JAVNEGA RAZPISA 9](#_Toc189049647)

[9. PREVERJANJE IN DOKAZOVANJE SPLOŠNIH IN POSEBNIH POGOJEV ZA KANDIDIRANJE 9](#_Toc189049648)

[9.1 Pogoji javnega razpisa 10](#_Toc189049653)

[10. SPECIFIČNI POGOJI, KI SE NANAŠAJO NA IZVEDBO POSAMEZNEGA SOFINANCIRANEGA PROJEKTA 17](#_Toc189049654)

[11. SODELOVANJE Z DRUGIMI DELEŽNIKI 17](#_Toc189049655)

[12. REGIJA IZVAJANJA 18](#_Toc189049656)

[13. FINANCIRANJE 18](#_Toc189049657)

[13.1 Okvirna višina sredstev javnega razpisa 18](#_Toc189049662)

[13.2 Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za sofinanciranje kohezijske politike 19](#_Toc189049663)

[13.3 Višina zaprošenih sredstev 19](#_Toc189049664)

[13.4 Način dodeljevanja sredstev 19](#_Toc189049665)

[14. DOLOČILA O UPRAVIČENIH STROŠKIH IN ZAHTEVAH SHEM DRŽAVNE POMOČI 20](#_Toc189049666)

[15. UPRAVIČENI STROŠKI JAVNEGA RAZPISA 21](#_Toc189049667)

[15.1 Stroški plač in povračil stroškov v zvezi z delom (SE) 22](#_Toc189049670)

[15.2 Preostali upravičeni stroški operacije v obliki pavšalne stopnje v višini 40 % stroškov plač in povračil stroškov v zvezi z delom 23](#_Toc189049671)

[16. OBDOBJE PORABE DODELJENIH SREDSTEV 23](#_Toc189049672)

[17. POSTOPEK IZBORA PRIJAVITELJEV 24](#_Toc189049673)

[17.1 Rok in način oddaje vloge na javni razpis 24](#_Toc189049676)

[17.2 Število predloženih vlog 25](#_Toc189049677)

[17.3 Odpiranje vlog 25](#_Toc189049678)

[18. POPOLNOST VLOG IN DOPOLNJEVANJE 25](#_Toc189049679)

[19. STROKOVNO OCENJEVANJE POPOLNIH VLOG 26](#_Toc189049680)

[20. MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV 27](#_Toc189049681)

[21. OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI 44](#_Toc189049682)

[22. ZAHTEVE GLEDE PREPOZNAVNOSTI, PREGLEDNOSTI IN KOMUNICIRANJA 45](#_Toc189049683)

[23. ZAHTEVE GLEDE SPREMLJANJA KAZALNIKOV, CILJEV IN REZULTATOV PROJEKTA 45](#_Toc189049684)

[24. PRAVNO VARSTVO 46](#_Toc189049685)

[25. ZAHTEVE GLEDE HRANJENA DOKUMENTACIJE O PROJEKTU IN SPREMLJANJE TER EVIDENTIRANJE 46](#_Toc189049686)

[26. ZAHTEVE GLEDE DOSTOPNOSTI DOKUMENTACIJE NADZORNIM ORGANOM 46](#_Toc189049687)

[27. NAČELO »NE ŠKODUJ BISTVENO« (DNSH) V SMISLU ČLENA 17 UREDBE (EU) 2020/852 47](#_Toc189049688)

[28. ZAGOTAVLJANJE SKLADNOSTI Z NAČELI SPOŠTOVANJA TEMELJNIH PRAVIC, SPODBUJANJA ENAKIH MOŽNOSTI MOŠKIH IN ŽENSK, PREPREČEVANJA VSAKRŠNE DISKRIMINACIJE IN TRAJNOSTNEGA RAZVOJA 47](#_Toc189049689)

[29. VAROVANJE OSEBNIH PODATKOV IN POSLOVNA SKRIVNOST IN PODATKI O DEJANSKIH LASTNIKIH 47](#_Toc189049690)

[30. POGOJI ZA SPREMEMBO JAVNEGA RAZPISA 48](#_Toc189049691)

[31. POSLEDICE, ČE SE UGOTOVI, DA JE V POSTOPKU POTRJEVANJA PROJEKTOV ALI IZVAJANJA PROJEKTOV PRIŠLO DO RESNIH NAPAK, NEPRAVILNOSTI, GOLJUFIJE ALI KRŠITVE OBVEZNOSTI 48](#_Toc189049692)

[32. POSLEDICE, ČE SE UGOTOVI, DA AKTIVNOSTI NA PROJEKTU NISO BILE SKLADNE S PRAVOM UNIJE IN PRAVOM REPUBLIKE SLOVENIJE 49](#_Toc189049693)

[33. POSLEDICE, ČE SE UGOTOVI DVOJNO FINANCIRANJE POSAMEZNEGA PROJEKTA ALI, DA JE VIŠINA FINANCIRANJA PROJEKTA PRESEGLA MAKSIMALNO DOVOLJENO STOPNJO OZIROMA ZNESEK POMOČI 49](#_Toc189049694)

[34. RAZPISNA DOKUMENTACIJA IN DODATNE INFORMACIJE 49](#_Toc189049695)

[35. NAVODILA ZA IZPOLNJEVANJE 49](#_Toc189049696)

[35.1 Seznam prijavnih obrazcev in prilog 50](#_Toc189049715)

# PRAVNE PODLAGE

Podlage za izvedbo javnega razpisa so:

* Uredba (EU) 2021/1058 Evropskega parlamenta in Sveta z dne 24. junija 2021 o Evropskem skladu za regionalni razvoj in Kohezijskem skladu (UL L, št. 231 z dne 30. 6. 2021, str. 60;); zadnjič spremenjena z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L št. 2024/795 z dne 29. 2. 2024);
* Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjena z Uredbo (EU) 2024/1351 Evropskega parlamenta in Sveta z dne 14. maja 2024 o upravljanju azila in migracij, spremembi uredb (EU) 2021/1147 in (EU) 2021/1060 ter razveljavitvi Uredbe (EU) št. 604/2013 (UL L št. 2024/1351 z dne 22. 5. 2024), (v nadaljnjem besedilu: Uredba 2021/1060/EU);
* Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (Uradni list RS, št. 433I z dne 22. 12. 2020, str. 1), zadnjič popravljena s Popravkom (UL L št. 2023/90149 z dne 5. 12. 2023, str. 94);
* Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (prenovitev) (UL L št. 2024/2509 z dne 26. 9. 2024;
* Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433I z dne 22. 12. 2020, str. 11), zadnjič spremenjena z Uredbo Sveta (EU, Euratom) 2024/765 z dne 29. februarja 2024 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 2024/765 z dne 29. 2. 2024);
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198/13 z dne 22.6.2020, str. 13), zadnjič spremenjena z Delegirano uredbo Komisije (EU) 2023/2486 z dne 27. junija 2023 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k trajnostni rabi ter varstvu vodnih in morskih virov, prehodu na krožno gospodarstvo, preprečevanju in nadzorovanju onesnaževanja ali varstvu in obnovi biotske raznovrstnosti in ekosistemov, in za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev, ter o spremembi Delegirane uredbe Komisije (EU) 2021/2178 glede posebnih javnih razkritij za te gospodarske dejavnosti (UL L št. 2023/2486 z dne 21. 11. 2023), (v nadaljnjem besedilu: Uredba (EU) 2020/852);
* Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23);
* Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe Besedilo velja za EGP;
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O in 76/23);
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Zakon o izvrševanju proračunov Republike Slovenije za leti za leti 2024 in 2025 (Uradni list RS, št. 123/23 in 12/24);
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23),
* Proračun Republike Slovenije za leto 2024 (Uradni list RS, št. 150/22 in 123/23);
* Proračun Republike Slovenije za leto 2025 (Uradni list RS, št. 123/23);
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) UL L št. 119 z dne 4. 5. 2016, str. 1) zadnjič popravljena s Popravkom (UL L št. 127 z dne 23. 5. 2018), (v nadaljevanju: Splošna uredba o varstvu osebnih podatkov);
* Zakon o varstvu osebnih podatkov (ZVOP-2) (Uradni list RS, št. 163/22);
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri, v nadaljevanju: ZIntPK);
* Partnerski sporazum med Slovenijo in Evropsko komisijo za obdobje 2021-2027, št. CCI2021SI16FFPA001 z dne 12. 9. 2022;
* Program evropske kohezijske politike v obdobju 2021– 2027 v Sloveniji, december 2022 z vsemi spremembami;
* Listina Evropske unije o temeljnih pravicah (UL C št. 326 z dne 26.10.2012, str. 391);
* Konvencija Združenih narodov o pravicah invalidov (Zakon o ratifikaciji Konvencije o pravicah invalidov in Izbirnega protokola h Konvenciji o pravicah invalidov, Uradni list RS – Mednarodne pogodbe, št. 10/08);
* Zakon o preprečevanju pranja denarja in financiranja terorizma (Uradni list RS, št. [48/22](http://www.uradni-list.si/1/objava.jsp?sop=2022-01-0977) in [145/22](http://www.uradni-list.si/1/objava.jsp?sop=2022-01-3606));
* Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17, 13/18 – ZSInv in 40/23 – ZZrID-A);
* Zakon o socialnem podjetništvu (Uradni list RS, št. 20/11, 90/14 – ZDU-1I in 13/18, v nadaljevanju: ZSocP);
* Zakon o preprečevanju omejevanja konkurence (Uradni list RS, št. 130/22);
* Sporočilo komisije Evropskemu parlamentu, Svetu, Evropskemu ekonomsko-socialnemu odboru in odboru regij: Ustvarjanje gospodarstva po meri ljudi: akcijski načrt za socialno gospodarstvo (9.12.2021, COM(2021) 373 final);
* Priporočilo Sveta o razvoju okvirnih pogojev za socialno gospodarstvo (27. 11. 2023, C/2023/1344);
* Strategija razvoja Slovenije 2030 (sprejeta s strani Vlade Republike Slovenije 7. 12. 2017);
* Uredba Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023, v nadaljevanju: Uredba Komisije (EU) 2023/2831);
* Shema de minimis pomoči »Program ukrepov MGTŠ za spodbujanje podjetništva in konkurenčnosti v obdobju 2024 - 2030 – de minimis (št. priglasitve: M001-2632616-2024, datum potrditve sheme: 13. 3. 2024; trajanje sheme: do 31. 12. 2030);
* Program ukrepov Ministrstva za gospodarstvo, turizem in šport za spodbujanje podjetništva in konkurenčnosti v obdobju 2024 – 2030 z vsemi spremembami;
* Odločitev o podpori Ministrstva za kohezijo in regionalni razvoj v vlogi organa upravljanja za strukturna sklada in kohezijski sklad št. št. V00162-1/1 | MGTŠ za »Javni razpis za spodbujanje projektov zadružništva in socialne ekonomije ter za zagon socialnega podjetništva« z dne 29. 1. 2025.

# NAZIV IN SEDEŽ ORGANA, KI RAZPISUJE SREDSTVA

Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljnjem besedilu: ministrstvo). Ministrstvo nastopa pri izvedbi tega javnega razpisa v vlogi posredniškega telesa.

# UVRSTITEV JAVNEGA RAZPISA V PROGRAM EVROPSKE KOHEZIJSKE POLITIKE V OBDOBJU 2021– 2027 V SLOVENIJI

Javni razpis za izbor operacij oziroma projektov financira Evropska unija, in sicer iz Evropskega sklada za regionalni razvoj (ESRR). Javni razpis se izvaja v skladu s Programom evropske kohezijske politike v obdobju 2021-2027, s Prednostno nalogo 1: Inovacijska družba znanja, in sicer s specifičnim ciljem 1.3 »Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami« in povezanimi ukrepi »rasti in razvoja podjetij (različne spodbude, npr. spodbude za inovacije, vključno z družbenimi, idr.)«, ki so usmerjeni v spodbujanje družbenih inovacij in socialnih podjetij za reševanje družbenih potreb z razvojem izdelkov storitev in modelov socialne ekonomije.

# NAMEN JAVNEGA RAZPISA

Javni razpis je **namenjen** **spodbujanju organizacij socialne ekonomije k zagotavljanju ponudbe z družbenimi učinki za trg v skladu z načeli in poslovnimi modeli socialne ekonomije oziroma socialnega podjetništva**. Javni razpis je tako usmerjen v spodbujanje razvoja projektov socialne ekonomije in zagona socialnih podjetij. Predvidena so štiri odpiranja, in sicer eno odpiranje v posameznem koledarskem letu od leta 2025 naprej.

Javni razpis je razdeljen na dva sklopa:

**• Sklop A:**

**Namen sklopa A** je spodbujanje razvoja projektov zadružništva in socialne ekonomije, ki bodo zagotovili izboljšano oziroma novo ponudbo blaga ali storitev z družbenimi učinki na trgu.

Podprti bodo projekti, ki bodo razvijali gospodarske[[1]](#footnote-2) dejavnosti v skladu z načeli socialne ekonomije ter bodo kot rezultat projekta na trgu ponudili nove, izboljšane storitve oziroma blago. Projekte izvajajo prijavitelji samostojno.

**• Sklop B:**

**Namen sklopa B** je spodbujanje zagona socialnih podjetji za trajno opravljanje dejavnosti na trgu skladno s socialno podjetniškimi poslovnimi modeli.

Podprta bodo socialna podjetja, ki bodo razvijala gospodarske dejavnosti v skladu z načeli socialnega podjetništva[[2]](#footnote-3). Projekte izvajajo prijavitelji samostojno.



## Opredelitev pojmov

**Socialna ekonomija** vključno z zadrugami prispeva k ustvarjanju in ohranjanju kakovostnih delovnih mest, k socialni vključenosti prikrajšanih skupin in njihovemu vključevanju na trg dela ter enakim možnostim za vse, je gibalo trajnostnega gospodarskega in industrijskega razvoja, spodbuja dejavno udeležbo državljanov v družbi, ima pomembno vlogo pri zagotavljanju socialnih storitev ter oživljanju podeželskih in redko poseljenih območij, zato lahko tudi bistveno prispeva k razvojnim ciljem Slovenije, ki so v tem javnem razpisu opredeljeni kot področja na katerih bodo podprti projekti.

**Načela socialne ekonomije**[[3]](#footnote-4) so za potrebe tega javnega razpisa povzeta po Akcijskem načrtu za socialno gospodarstvo[[4]](#footnote-5) Evropske komisije, in sicer so opredeljena kot:

* dajanje prednosti ljudem in socialnemu in/ali okoljskemu namenu pred dobičkom,
* ponovno vlaganje dobička in presežkov v izvajanje dejavnosti v interesu članov/uporabnikov (»skupni interes«) ali širše družbe (»splošni interes«) ter
* demokratično in/ali participativno upravljanje.

**Družbeni učinki** so za potrebe tega javnega razpisa opredeljeni kot kratkoročne ali dolgoročne spremembe, ki so (oziroma bodo) posledica izvedenih aktivnosti prijavitelja ter ustvarjajo pozitivno družbeno spremembo na izbranem področju delovanja oziroma širše. Pri oceni družbenih učinkov aktivnosti projekta se upoštevajo tako pozitivni kot negativni dosežki. Za lažje opredeljevanje družbenih učinkov je prijaviteljem na voljo predlog modela za merjenje družbenih učinkov: <https://www.gov.si/teme/socialno-podjetnistvo/>.

Družbene učinke v sklopu javnega razpisa bodo do konca posameznega koledarskega leta izvajanja projekta lahko prijavitelji dokazovali s posredovanjem izpolnjenega modela za merjenje družbenih učinkov oziroma poročila, ki ga generira predmetni model ali z drugim mednarodno uveljavljenim ter javno dostopnim modelom za merjenje družbenih učinkov (npr. SRIO - Social Return on Investment), ki ga uporabljajo pri svojem delovanju.

**Družbena inovacija** predstavlja dejavnost, ki ima socialni značaj glede na svoje cilje in sredstva. Je zlasti dejavnost, ki se nanaša na razvoj in uresničevanje novih zamisli glede izdelkov, storitev, praks in modelov ter tako uresničuje socialne potrebe in ustvarja nove družbene odnose ali sodelovanje med javnimi in zasebnimi organizacijami ter organizacijami civilne družbe, in s tem povečuje zmožnost družbe za ukrepanje.

**Srebrna ekonomija** zajema gospodarske priložnosti povezane s staranjem prebivalstva in (posebnimi) potrebami ljudi, starejših od 50 let, je usmerjena v družbene in tehnološke inovacije na področju zagotavljanja priložnosti, storitev in blaga za starejše. Aktivnosti povezane s srebrno ekonomijo se lahko izvajajo na vseh področjih gospodarskih dejavnosti, npr. zdravstvene storitve, povečanje mobilnosti, digitalizacije ipd., ter povečujejo odpornost starajoče družbe.

**Projekt** je na javnem razpisu potrjena operacija. Operacija prispeva k ciljem prednostne naloge, na katere se nanaša.

# CILJ JAVNEGA RAZPISA



## Splošni cilji javnega razpisa

V skladu z ZSocP so cilji na ravni javnega razpisa za oba sklopa naslednji:

* krepitev sposobnosti subjektov socialne ekonomije za reševanje družbenih, okoljskih, gospodarskih in drugih problemov,
* spodbujanje razvoja družbenih inovacij,
* zagotavljanje dodatne ponudbe blaga in storitev v javnem interesu,
* razvoj novih možnosti zaposlovanja oziroma socialne vključenosti in reintegracije ranljivih ciljnih skupin.

## Cilji posameznega sklopa javnega razpisa

**Cilj sklopa A** je na trgu zagotoviti nove, izboljšane storitve oziroma blago obstoječih organizacij socialne ekonomije na področjih, ki prispevajo k doseganju ciljev Strategije razvoja Slovenije 2030[[5]](#footnote-6), ustvarjajo pozitivne družbene učinke vključujejo družbene inovacije in/ali prispevajo k razvoju srebrne ekonomije. Na posameznem odpiranju v tem sklopu bo predvidoma izbranih 10 projektov.

**Za doseganje ciljev iz točke 5.1 mora prijavitelj iz sklopa A, ki ni registrirano socialno podjetje, do konca izvajanja projekta pridobiti status socialnega podjetja skladno z ZSocP.**

V okviru sklopa A je v skladu z metodologijo projekta predvidena realizacija največ dveh novih zaposlitev.

**Cilj sklopa B** je podpreti zagonske dejavnosti socialnih podjetij s pozitivnimi družbenimi učinki, ki bodo prispevali k doseganju ciljev Strategije razvoja Slovenije 2030 in v svojo dejavnost vpeljujejo družbene inovacije in/ali prispevajo k razvoju srebrne ekonomije. Na posameznem odpiranju v tem sklopu bo predvidoma izbranih 10 socialnih podjetij v zagonski fazi, ki bodo prejela sredstva.

V okviru sklopa B je v skladu z metodologijo projekta predvidena realizacija največ ene zaposlitve za polovični delovni čas.

Z javnim razpisom bodo v sklopu A finančno podprti subjekti socialne ekonomije, v sklopu B pa registrirana socialna podjetja, kot jih opredeljuje ZSocP, ki bodo s projektnimi aktivnostmi sledili poslovnemu modelu usmerjenemu v reševanje družbenih, okoljskih, gospodarskih in drugih problemov oziroma razvoju družbenih inovacij ter bodo posledično prispevali k razvoju zadružništva, socialnega podjetništva oziroma socialne ekonomije v Sloveniji.

**Prijavitelj lahko tako odda največ eno vlogo na javni razpis na posameznem odpiranju.**

Cilji razpisa so usklajeni s prednostnimi področji Slovenske strategije trajnostne pametne specializacije S5[[6]](#footnote-7) (v nadaljevanju: S5), saj so usmerjeni v razvoj inovacijskih aktivnosti organizacij socialne ekonomije oziroma socialnih podjetij s spodbujanjem razvoja družbenih inovacij (tj. izdelkov, storitev in/ali novih modelov, ki spodbujajo družbeni razvoj z upoštevanjem ekonomskih in okoljskih omejitev ter priložnosti za ustvarjanje nove družbene vrednosti in boljšega (trajnostnega) družbenega učinka) ter razvojem t. i. srebrne ekonomije (tj. razvoj in spodbujanje inovativnih produktov in storitev za starejše, usposabljanje starejših, promocija podjetništva in inovativnosti med starejšimi).

Krovno raven ustroja S5 predstavlja 10 prednostnih področij:

1. Pametna mesta in skupnosti,
2. Horizontalna mreža informacijsko-komunikacijskih tehnologij (HOM IKT),
3. Zdravje – medicina,
4. Pametne stavbe in dom z lesno verigo (PSiDL),
5. Trajnostna pridelava hrane,
6. Mreže za prehod v krožno gospodarstvo,
7. Trajnostni turizem,
8. Mobilnost,
9. Tovarne prihodnosti in
10. Materiali kot končni produkti.

**Podporni dokument S5: Prednostna področja pametne specializacije ter fokusna področja (FP) in produktne smeri (PS)[[7]](#footnote-8)** opredeljuje ključna fokusna področja in produktne smeri ter kot tak služi kot vodilo za izvajanje strategije in usmerjanje naložb v raziskave, razvoj ter inovacije, prijaviteljem pa kot vodilo za opredelitev prednostnega področja, ki ga naslavljajo v okviru projekta.

# PREDMET JAVNEGA RAZPISA

**Predmet sklopa A** je sofinanciranje projektov zadružništva in socialne ekonomije, ki bodo usmerjeni v razvoj novih storitev in blaga na trgu oziroma njihovo bistveno nadgradnjo, ter bodo reševali izzive na enem od prednostnih področij S5 ali na horizontalni ravni S5, tj. na področju razvoja družbenih inovacij in/ali srebrne ekonomije ter na tak način prispevali k doseganju ciljev Strategije razvoja Slovenije 2030.

**Predmet sklopa B** je sofinanciranje zagona dejavnosti socialnih podjetij, s katerimi bodo reševali izzive na enem od prednostnih področij S5 ali na horizontalni ravni S5, tj. na področju razvoja družbenih inovacij in/ali srebrne ekonomije ter na tak način prispevali k doseganju ciljev Strategije razvoja Slovenije 2030.

# KAZALNIKI JAVNEGA RAZPISA

Na nivoju javnega razpisa se bosta spremljala kazalnika učinka RCO01 – Podjetja, ko so prejela podporo (od tega: mikro, mala, srednja, velika) in RCO02 – Podjetja, ko so prejela podporo v obliki nepovratnih sredstev.

Na nivoju posameznega projekta je v **sklopu A** obvezen specifičen kazalnik ena nova ali izboljšana storitev ali blago.

Na nivoju posameznega projekta je v **sklopu B** obvezen specifičen kazalnik nov ali izboljšan poslovni model.

Poleg obveznega kazalnika projekta je zaželeno, da prijavitelj v sklopu A ali B izbere dodatne kazalnike, ki jih opredeli sam. Pri tem mora prijavitelj izbrati kazalnike, ki neposredno prispevajo k doseganju cilja projekta, so smiselno opredeljeni in realno dosegljivi v predvidenem času. Jasno mora določiti tudi načine za preverjanje doseganja kazalnikov.

Izbor dodatnih kazalnikov bo predmet ocenjevanja v obeh sklopih. Prijavitelj mora tako v vlogi popolnoma jasno numerično ter vsebinsko opredeliti obvezen specifičen kazalnik in morebitne dodane kazalnike ter določiti jasne mejnike za doseganje le-teh/ga ter načine za njegovo merjenje.

Kazalniki se določijo na nivoju projekta. Izbrane kazalnike, ki so z izborom projekta potrjeni, v teku izvajanja projekta ni mogoče vsebinsko spreminjati. Le v primeru višje sile in utemeljenih razlogov ter ob predhodni potrditvi ministrstva, je mogoče zmanjšati njihov obseg (npr. št. uporabnikov izdelka).

*Primer izbora kazalnikov, v primeru da prijavitelj kandidira na prednostnem področju S5 Zdravje – medicina z namenom izboljšanja življenjskih pogojev starostnikov. Pri tem prijavitelj načrtuje izdelavo kuhinjskega elementa, prilagojenega potrebam izbrane ciljne skupine. Posledično izbere kazalnik število proizvedenih novih prilagojenih kuhinjskih elementov do 31. 6. 2025 in število uporabnikov izdelka do 31. 12. 2025. Pri tem kot način merjenja opredeli merjenje števila izdelani elementov - proizvodov ter število prodanih izdelkov, te dokazuje z verodostojnimi listinami, npr. računi, dobavnicami ipd., kar podkrepi z dejstvom, da bo zaradi doseženega kazalnika izbranemu/doseženemu številu uporabnikov neposredno izboljšal življenjske pogoje na domu, posledično glede zadovoljstva za dokazovanje družbenih učinkov izvede anketo med uporabniki.*

# PRIJAVITELJI OZIROMA UPRAVIČENCI IN CILJNA SKUPINA JAVNEGA RAZPISA

Na javni razpis se, skladno s pogoji le-tega, lahko **na sklop A prijavijo subjekti socialne ekonomije**, opredeljeni v ZSocP, tj. registrirana socialna podjetja, zadruge, invalidska podjetja, zaposlitveni centri in nevladne organizacije (društva, zavodi, ustanove), ki niso ustanovljeni izključno z namenom pridobivanja dobička, s sedežem ali poslovno enoto ali podružnico v Republiki Sloveniji, ki so kot pravna oseba registrirani tudi za opravljanje gospodarske dejavnosti. Pri tem javni razpis kot pogoj za prijavitelje v sklopu A s pravnoorganizacijskimi oblikami *društva, zavodi, ustanove* določa, da imajo status nevladne organizacije v javnem interesu, pridobljen skladno z določili Zakona o nevladnih organizacijah (Uradni list RS, št. 21/18).

Na javni razpis se, skladno s pogoji le-tega, lahko **na sklop B prijavijo registrirana socialna podjetja**.

**Ne glede na to, v katerem sklopu kandidirajo prijavitelji, morajo biti registrirani za opravljanje gospodarske dejavnosti najkasneje na dan oddaje vloge** (upošteva se datum registracije na sodišču oziroma pri pristojnem organu) ter slediti načelom socialne ekonomije oziroma podjetništva.

# PREVERJANJE IN DOKAZOVANJE SPLOŠNIH IN POSEBNIH POGOJEV ZA KANDIDIRANJE

Za kandidiranje na javnem razpisu je potrebno oddati vlogo z vso potrebno dokumentacijo v pisni obliki. Vloga prijavitelja mora izpolnjevati vse pogoje javnega razpisa. Ministrstvo bo pogoje preverjalo na podlagi navedb v vlogi in prilogah, v javno dostopnih evidencah ali pa po potrebi zahtevalo dodatne obrazložitve in/ali dokazila s strani prijavitelja. V kolikor dokazila niso predložena v roku, ki ga določi ministrstvo, se šteje, da pogoj ni izpolnjen. Izpolnjevanje pogojev mora izhajati iz vsebine celotne vloge. Če vloga ne bo izpolnjevala vseh pogojev javnega razpisa, se bo s sklepom zavrnila.

Glede izpolnjevanja razpisnih pogojev prijavitelj podpiše izjavo (Obrazec št. 3A / Obrazec št. 3B - glede na sklop, na katerega se prijavitelj prijavlja, ki je del razpisne dokumentacije), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

V primeru, da ministrstvo ugotovi, da je prijavitelj v vlogi navajal napačne podatke ali da je podpisal lažno izjavo v obrazcu, vlogo zavrne.

Če se neizpolnjevanje pogojev ugotovi po izdaji sklepa o izboru vloge, se pogodba o sofinanciranju ne bo podpisala, sklep o izboru vloge pa se odpravi.

V primeru, da se neizpolnjevanje pogojev ugotovi po podpisu pogodbe o dodelitvi sredstev, lahko ministrstvo odstopi od pogodbe o dodelitvi sredstev, pri čemer bo izbrani prijavitelj dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev, skladno s pozivom ministrstva.

Za izvedbo postopka obravnave vlog (preverjanje pogojev, ocenjevanje, priprava sklepov itd.) je imenovana strokovna komisija za izvedbo javnega razpisa (v nadaljevanju: strokovna komisija). Za vse pravočasne, pravilno označene in formalno popolne vloge (v nadaljevanju: formalna popolnost vloge) strokovna komisija najprej preveri, ali vloga izpolnjuje vse pogoje razpisa. Če ugotovi, da vloga ne izpolnjuje vseh pogojev javnega razpisa, nadaljnjega ocenjevanja po merilih strokovna komisija ne izvede, vloga prijavitelja pa se zaradi neizpolnjevanja pogojev zavrne.



## Pogoji javnega razpisa

Izpolnjevanje pogojev iz točke 8.1. javnega razpisa prijavitelj dokazuje, kot izhaja iz spodnje preglednice.

**Pogoji javnega razpisa za sklop A**

Prijavitelj na sklop A mora izpolnjevati vse pogoje na dan oddaje vloge na javni razpis.

| Zaporedna številka | SPLOŠNI POGOJI ZA PRIJAVITELJE V SKLOPU A | DOKAZILO IN NAČIN PREVERJANJA |
| --- | --- | --- |
| 1. | Prijavitelj je:   * socialno podjetje, registrirano skladno z določili Zakona o socialnem podjetništvu ali * nevladna organizacija, ki ima podeljen status nevladne organizacije v javnem interesu, skladno z določili Zakona o nevladnih organizacijah (Uradni list RS, št. 21/18) ali * invalidsko podjetje ali zaposlitveni center registriran skladno z Zakonom o zaposlitveni rehabilitaciji in zaposlovanju invalidov (Uradni list RS, št. 16/07 - uradno prečiščeno besedilo, 87/11, 96/12 – ZPIZ-2, 98/14 in 18/21) ali * zadruga, registrirana skladno z Zakonom o zadrugah (Uradni list RS, št. 97/09 – uradno prečiščeno besedilo in 121/21). | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES in/ali GVIN in/ali OPSI |
| 2. | Prijavitelj sodi v kategorijo mikro, malih in srednjih podjetij v skladu s Prilogo 1 Uredbe Komisije (EU) št. 651/2014 z dne 17. junija 2014: v to kategorijo sodijo podjetja, ki imajo manj kot 250 zaposlenih ter letni promet, ki ne presega 50 milijonov EUR in/ali letno bilančno vsoto, ki ne presega 43 milijonov EUR. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES in/ali GVIN in/ali OPSI. |
| 3. | Prijavitelj je nepridobitna pravna oseba in ima v ustanovitvenem aktu določen neprofitni značaj, tj. ni ustanovljen izključno z namenom pridobivanja dobička ali premoženja in presežke prihodkov nad odhodki vlaga v izvajanje (lastne) dejavnost. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami.  Izpolnjevanje pogoja preveri ministrstvo v ustanovitvenem aktu, priloženem vlogi |
| 4. | V organizaciji prijavitelja, pri odločanju nima prevladujočega vpliva ena ali več pridobitnih gospodarskih družb, pravnih oseb javnega prava ali lokalnih skupnosti. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami  Izpolnjevanje pogoja preveri ministrstvo v bazi AJPES in GVIN ter po potrebi v ustanovitvenem aktu priloženemu vlogi |
| 5. | Prijavitelj ima v ustanovitvenem aktu določeno demokratično in/ali participativno upravljanje, tj.   * v primeru članskih organizacij, ne glede na določbe posebnih zakonov, ki urejajo pravni položaj posamezne vrste nepridobitne pravne osebe, člani odločajo po načelu enakopravnosti, torej ima vsak član le po en glas, * v primeru ne-članskih organizacij zaposlene, stranke in deležnike, na katere vpliva njihova dejavnost, vključujejo v odločanje (npr. predstavnik zaposlenih v svetu zavoda ali organu upravljanja), tudi če je pravna oblika, ki jo je prevzelo podjetje gospodarska družba, pooblastilo članov za odločanje ne temelj samo ali predvsem na njihovem morebitnem kapitalskem deležu. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami  Izpolnjevanje pogoja preveri ministrstvo v ustanovitvenem aktu, priloženem vlogi |
| 6. | Prijavitelj je imel na dan oddaje vloge zaposleno vsaj eno (1) osebo za polni delovni čas. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz uradnih evidenc ZZZS |
| 7. | Prijavitelj zagotavlja prostorsko sposobnost za izvajanje projekta, in sicer prostor za izvajanje dejavnosti. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 8. | Prijavitelj na dan oddaje vloge nima neporavnanih zapadlih finančnih obveznosti v višini 50 evrov ali več do ministrstva oziroma njegovih izvajalskih institucij (Slovenskega podjetniškega sklada, Javne agencije Republike Slovenije za spodbujanje investicij, podjetništva in internacionalizacije in Javne agencije za znanstvenoraziskovalno in inovacijsko dejavnost Republike Slovenije), pri čemer neporavnane obveznosti izhajajo iz naslova pogodb o sofinanciranju oziroma o dodelitvi javnih sredstev in so bile kot neporavnane in zapadle spoznane v pravnomočni odločbi pristojnega organa. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Preverljivo v evidencah ministrstva in izvajalskih organih |
| 9. | Prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Obrazec št. 5: Pooblastilo prijavitelja za pridobitev podatkov od Finančne uprave Republike Slovenije  Preverljivo pri Finančni upravi Republike Slovenije (FURS)  V primeru negativnega odgovora FURS se pridobi dodatno pojasnilo prijavitelja in FURS  Prijavitelj poda ministrstvu pooblastilo, s katerim dovoljuje ministrstvu pridobitev zahtevanih podatkov, med katere spadajo tudi podatki iz davčnega registra, ki se smatrajo kot davčna tajnost |
| 10. | Prijavitelj ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US, 196/21 – odl. US, 157/22 – odl. US, 35/23 – odl. US, 57/23 – odl. US in 102/23) in ni v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23). | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES |
| 11. | Prijavitelj ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17). | Obrazec št. 3A: Izjava prijavitelja o izpolnjevanju in sprejemanju razpisnih pogojev  Preverljivo v evidencah ministrstva in izvajalskih organih |
| 12. | Prijavitelj ni podjetje v težavah skladno z 18. točko 2. člena Uredbe Komisije 651/2014EU. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Preverljivo v evidencah AJPES, GVIN, EBONITETE.SI |
| 13. | Glede prijavitelja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri). | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo na spletni strani ERAR (http:14//erar.si/omejitve) |
| 14. | Prijavitelj ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da prijavitelj navedeni pogoj izpolnjuje, če odločba EK še ni dokončna, prijavitelj pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo na spletni strani  https://ec.europa.eu/competition-policy/state-aid/procedures/recovery-unlawful-aid\_en |
| 15. | Prijavitelj za iste že povrnjene upravičene stroške in aktivnosti, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega sofinanciranja). | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah, tj. preverjanje prejetih državnih pomoči v evidencah MF ter ERAR |
| 16. | Podjetja, ki so, skladno z določili 2. člena Uredbe Komisije (EU) 2023/2831 »enotna podjetja«, se v primeru tega javnega razpisa štejejo kot eno samo podjetje. Glede na to lahko v prijavo odda le eno od njih. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 17. | Prijavitelj nima neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 18. | Skupni znesek pomoči, dodeljen enotnemu podjetju, ne sme preseči 300.000,00 EUR de minimis pomoči v katerem koli obdobju zadnjih treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči de minimis se upošteva tudi predvideno sofinanciranje po tem razpisu). | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 19. | Pomoč, prejeta po pravilu de minimis, se ne sme kumulirati z državno pomočjo v zvezi z istimi upravičenimi stroški, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v Uredbi Komisije 651/2014/EU Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi Uredbe Komisije 651/2014/EU. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 20. | Prijavitelj ne bo prejel pomoči za naslednje izključene dejavnosti:  - ribištva in akvakulture, kakor ju zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta 104/2000;  - primarne proizvodnje kmetijskih proizvodov;  - predelave in trženja kmetijskih proizvodov, v primerih:  o kadar je znesek pomoči, določen na podlagi cene oziroma količine takih proizvodov, ki so kupljeni od primarnih proizvajalcev, ali jih je na trg dalo zadevno podjetje;  o kadar je pomoč pogojena s tem, da se delno ali v celoti prenese na primarne proizvajalce.  V primeru, da prijavitelj opravlja dejavnost tudi v zgoraj navedenih izključenih sektorjih, morajo podjetja skladno z računovodskimi standardi voditi ločene računovodske evidence in v pojasnilih k računovodskim izkazom razkriti ločene računovodske izkaze za opravljanje dejavnosti, kot bi se to od njih zahtevalo, če bi te dejavnosti opravljala ločena podjetja. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 21. | Prijavitelj je na dan oddaje vloge vpisan v Poslovni register Slovenije vsaj 24 mesecev. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES. |
| 22. | Prijavitelj ni prejemnik sredstev (v vlogi izbranega prijavitelja ali projektnega partnerja) na javnem razpisu za spodbujanje zadružništva in socialne ekonomije objavljenem pri ministrstvu v letu 2023 ali na predhodnih odpiranjih tega javnega razpisa v sklopu A. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v lastnih evidencah in iz vloge prijavitelja |

**Pogoji za projekt za sklop A**

| Zaporedna številka | POGOJI ZA PROJEKT V SKLOPU A | DOKAZILO IN NAČIN PREVERJANJA |
| --- | --- | --- |
| 1. | Projekt mora biti skladen z namenom, ciljem in s predmetom javnega razpisa ter s cilji Programa EKP 2021-2027, s Prednostno nalogo 1: Inovacijska družba znanja, in sicer s specifičnim ciljem 1.3 »Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami«. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 2. | Iz predložene finančne konstrukcije v okviru prijavljenega projekta so v celoti zagotovljena sredstva za zaprtje finančne konstrukcije. Pri tem se poleg lastnih sredstev (lastna in krediti) upoštevajo tudi pričakovana sredstva iz naslova tega javnega razpisa. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja, Obrazec. št. 2 – finančni načrt operacije |
| 3. | Projekt mora biti izveden v skladu z načelom, da se ne škoduje bistveno okoljskim ciljem Evropske unije (načelo DNSH), določenim v 17. členu Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. junija 2020, str. 13) . | Obrazec št. 3A: Izjava prijavitelja o izpolnjevanju in sprejemanju razpisnih pogojev ter kopija ustanovitvenega akta |
| 4. | Začetek in zaključek izvajanja projekta morata biti opredeljena skladno z določili 15. točke javnega razpisa. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 5. | Projekt se ne sme pričeti izvajati pred izdajo sklepa o izboru s strani ministrstva. | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 6. | V skladu s 66. členom Uredbe (EU) 2021/1060 projekt ne vključuje dejavnosti, ki podpira premestitve v skladu s členom 14(16) Uredbe (EU) št. 651/2014 ali v skladu s točko (a) člena 65 prenehanje ali preselitev proizvodne dejavnosti iz regije na ravni NUTS 2, v kateri je prejela podporo. | Obrazec št. 3A: Izjava prijavitelja o izpolnjevanju in sprejemanju razpisnih pogojev |
| 7. | Načrtovana višina financiranja upravičenih stroškov sklopu A znaša do največ 80.427,20 EUR (brez DDV), najnižja skupna vrednost projekta, ki ga bo ministrstvo sofinanciralo pa je 38.528,00 EUR (brez DDV). | Obrazec št. 3A: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |

**Pogoji javnega razpisa za sklop B**

Prijavitelj na sklop B mora izpolnjevati vse pogoje na dan oddaje vloge na javni razpis.

| Zaporedna številka | SPLOŠNI POGOJI ZA PRIJAVITELJE V SKLOPU B | DOKAZILO IN NAČIN PREVERJANJA |
| --- | --- | --- |
| 1. | Prijavitelj je socialno podjetje, ki je status socialnega podjetja pridobilo po 1. 1. 2018 skladno z določili Zakona o socialnem podjetništvu. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES in/ali GVIN in/ali OPSI |
| 2. | Prijavitelj sodi v kategorijo mikro, malih in srednjih podjetij v skladu s Prilogo 1 Uredbe Komisije (EU) št. 651/2014 z dne 17. junija 2014: v to kategorijo sodijo podjetja, ki imajo manj kot 250 zaposlenih ter letni promet, ki ne presega 50 milijonov EUR in/ali letno bilančno vsoto, ki ne presega 43 milijonov EUR. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES in/ali GVIN in/ali OPSI |
| 3. | Prijavitelj je nepridobitna pravna oseba in ima v ustanovitvenem aktu določen neprofitni značaj, tj. ni ustanovljen izključno z namenom pridobivanja dobička ali premoženja in presežke prihodkov nad odhodki vlaga v izvajanje (lastne) dejavnosti. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami za prijavitelja  Izpolnjevanje pogoja preveri ministrstvo v ustanovitvenem aktu, priloženem vlogi |
| 4. | V organizaciji prijavitelja, pri odločanju nima prevladujočega vpliv ena ali več pridobitnih gospodarskih družb, pravnih oseb javnega prava ali lokalnih skupnosti. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami za prijavitelja  Izpolnjevanje pogoja preveri ministrstvo v bazi AJPES in GVIN ter po potrebi v ustanovitvenem aktu, priloženem vlogi |
| 5. | Prijavitelj ima v ustanovitvenem aktu določeno demokratično in/ali participativno upravljanje, tj.   * v primeru članskih organizacij, ne glede na določbe posebnih zakonov, ki urejajo pravni položaj posamezne vrste nepridobitne pravne osebe, člani odločajo po načelu enakopravnosti, torej ima vsak član le po en glas, * v primeru ne-članskih organizacij zaposlene, stranke in deležnike, na katere vpliva njihova dejavnost, vključujejo v odločanje (npr. predstavnik zaposlenih v svetu zavoda ali organu upravljanja), tudi če je pravna oblika, ki jo je prevzelo podjetje gospodarska družba, pooblastilo članov za odločanje ne temelji samo ali predvsem na njihovem morebitnem kapitalskem deležu. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami za prijavitelja  Izpolnjevanje pogoja preveri tudi ministrstvo v ustanovitvenem aktu priloženem vlogi |
| 6. | Prijavitelj zagotavlja prostorsko sposobnost za izvajanje projekta, in sicer prostor za izvajanje dejavnosti. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 7. | Prijavitelj na dan oddaje vloge nima neporavnanih zapadlih finančnih obveznosti v višini 50 evrov ali več do ministrstva oziroma njegovih izvajalskih institucij (Slovenskega podjetniškega sklada, Javne agencije Republike Slovenije za spodbujanje investicij, podjetništva in internacionalizacije in Javne agencije za znanstvenoraziskovalno in inovacijsko dejavnost Republike Slovenije), pri čemer neporavnane obveznosti izhajajo iz naslova pogodb o sofinanciranju oziroma o dodelitvi javnih sredstev in so bile kot neporavnane in zapadle spoznane v pravnomočni odločbi pristojnega organa. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Preverljivo v evidencah ministrstva in izvajalskih organih |
| 8. | Prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Obrazec št. 5: Pooblastilo prijavitelja za pridobitev podatkov od Finančne uprave Republike Slovenije  Preverljivo pri Finančni upravi Republike Slovenije (FURS).  V primeru negativnega odgovora FURS se pridobi dodatno pojasnilo prijavitelja in FURS  Prijavitelj poda ministrstvu pooblastilo, s katerim dovoljuje ministrstvu pridobitev zahtevanih podatkov, med katere spadajo tudi podatki iz davčnega registra, ki se smatrajo kot davčna tajnost |
| 9. | Prijavitelj ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju in ni v postopku likvidacije po Zakonu o gospodarskih družbah. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES |
| 10. | Prijavitelj ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Preverljivo v evidencah ministrstva in izvajalskih organih |
| 11. | Prijavitelj ni podjetje v težavah skladno z 18. točko 2. člena Uredbe Komisije 651/2014/EU. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Preverljivo v evidencah AJPES, GVIN, EBONITETE.SI |
| 12. | Glede prijavitelja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri mi13nistrstvo na spletni strani ERAR (http:14//erar.si/omejitve) |
| 13. | Prijavitelj ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da prijavitelj naveden pogoj izpolnjuje, če odločba EK še ni dokončna, prijavitelj pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo na spletni strani  https://ec.europa.eu/competition-policy/state-aid/procedures/recovery-unlawful-aid\_en |
| 14. | Prijavitelj za iste že povrnjene upravičene stroške in aktivnosti, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega sofinanciranja). | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah, tj. preverjanje prejetih državnih pomoči v evidencah MF ter ERAR |
| 15. | Podjetja, ki so, skladno z določili 2. člena Uredbe Komisije (EU) 2023/2831 »enotna podjetja«, se v primeru tega javnega razpisa štejejo kot eno samo podjetje. Glede na to lahko v prijavo odda le eno od njih | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 16. | Prijavitelj nima neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 17. | Skupni znesek pomoči, dodeljen enotnemu podjetju, ne sme preseči 300.000,00 EUR de minimis pomoči v katerem koli obdobju zadnjih treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči de minimis se upošteva tudi predvideno sofinanciranje po tem razpisu). | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 18. | Pomoč, prejeta po pravilu de minimis, se ne sme kumulirati z državno pomočjo v zvezi z istimi upravičenimi stroški, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v Uredbi Komisije (EU) 651/2014/ Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi Uredbe Komisije 651/2014/EU. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 19. | Prijavitelj ne bo prejel pomoči za naslednje izključene dejavnosti:  - ribištva in akvakulture, kakor ju zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta 104/2000;  - primarne proizvodnje kmetijskih proizvodov;  - predelave in trženja kmetijskih proizvodov, v primerih:  o kadar je znesek pomoči, določen na podlagi cene oziroma količine takih proizvodov, ki so kupljeni od primarnih proizvajalcev, ali jih je na trg dalo zadevno podjetje;  o kadar je pomoč pogojena s tem, da se delno ali v celoti prenese na primarne proizvajalce.  V primeru, da prijavitelj opravlja dejavnost tudi v zgoraj navedenih izključenih sektorjih, morajo podjetja skladno z računovodskimi standardi voditi ločene računovodske evidence in v pojasnilih k računovodskim izkazom razkriti ločene računovodske izkaze za opravljanje dejavnosti, kot bi se to od njih zahtevalo, če bi te dejavnosti opravljala ločena podjetja. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja |
| 20. | Prijavitelj ni prejemnik sredstev (v vlogi izbranega prijavitelja ali projektnega partnerja) na javnem razpisu za spodbujanje zadružništva in socialne ekonomije objavljenem pri ministrstvu v letu 2023, na javnem razpisu za spodbujanje zagona in razvoja dejavnosti socialnih podjetij in zadrug na obmejnih problemskih območjih objavljenem pri ministrstvu v letu 2024 ali na predhodnih odpiranjih tega javnega razpisa v sklopu A in B. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v lastnih evidencah in iz vloge prijavitelja |

**Pogoji za projekt za sklop B**

| Zaporedna številka | POGOJI ZA PROJEKT V SKLOPU B | DOKAZILO IN NAČIN PREVERJANJA |
| --- | --- | --- |
| 1. | Projekt mora biti skladen z namenom, ciljem in s predmetom javnega razpisa ter s cilji Programa EKP 2021-2027, s Prednostno nalogo 1: Inovacijska družba znanja, in sicer s specifičnim ciljem 1.3 »Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami«. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 2. | Iz predložene finančne konstrukcije v okviru prijavljenega projekta so v celoti zagotovljena sredstva za zaprtje finančne konstrukcije. Pri tem se poleg lastnih sredstev (lastna in krediti) upoštevajo tudi pričakovana sredstva iz naslova tega javnega razpisa. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja, Obrazec. št. 2 – finančni načrt operacije |
| 3. | Projekt mora biti izveden v skladu z načelom, da se ne škoduje bistveno okoljskim ciljem Evropske unije (načelo DNSH), določenim v 17. členu Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088.. | Obrazec št. 3B: Izjava prijavitelja o izpolnjevanju in sprejemanju razpisnih pogojev ter kopija ustanovitvenega akta |
| 4. | Začetek in zaključek izvajanja projekta morata biti opredeljena skladno z določili 15. točke javnega razpisa. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 5. | Projekt se ne sme pričeti izvajati pred izdajo sklepa o izboru s strani ministrstva. | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |
| 6. | V skladu s 66. členom Uredbe (EU) 2021/1060 projekt ne vključuje dejavnosti, ki podpira premestitve v skladu s členom 14(16) Uredbe (EU) št. 651/2014 ali v skladu s točko (a) člena 65 prenehanje ali preselitev proizvodne dejavnosti iz regije na ravni NUTS 2, v kateri je prejela podporo. | Obrazec št. 3B: Izjava prijavitelja o izpolnjevanju in sprejemanju razpisnih pogojev |
| 7. | Načrtovana višina financiranja upravičenih stroškov projekta v sklopu B znaša do največ 20.106,80 EUR (brez DDV). | Obrazec št. 3B: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo iz vloge prijavitelja |

Ministrstvo bo za namen preverjanja izpolnjevanja pogojev od prijavitelja lahko poleg dokazil navedenih v razpisni dokumentaciji za dokazovanje izpolnjevanja pogojev zahtevalo tudi dodatna pojasnila in/ali dokazila ter bo pogoje za kandidiranje preverjalo še na druge načine, v kolikor ti ne bodo nedvoumno preverljivi v javnih evidencah ali vlogi.

Za hitrejšo obravnavo vloge vsak prijavitelj navedena dokazila iz uradnih evidenc lahko priloži sam (npr. dokazilo FURS o poravnanih obveznostih ipd.) ter označi relevantne dele akta o ustanovitvi (npr. določbo o participativnem/demokratičnem odločanju).

# SPECIFIČNI POGOJI, KI SE NANAŠAJO NA IZVEDBO POSAMEZNEGA SOFINANCIRANEGA PROJEKTA

**Sklop A**

Ponudba oziroma blago ali storitev, ki bo razvita v okviru potrjenega projekta, **mora biti nova ali bistveno nadgrajena****.** Pri tem mora biti storitev ali blago **dostopno na trgu do oddaje zadnjega zahtevka za izplačilo ter na voljo uporabnikom oziroma kupcem.** Projekti ne smejo vključevati ponudbe, ki bi neupravičeno podvajala že obstoječe rešitve prijavitelja ali drugih subjektov na trgu, kar mora biti razvidno iz vloge na javni razpis. Inovativnost ponudbe bo upoštevana v sklopu ocenjevanja vlog prijaviteljev.

Pri tem se nadgrajena ponudba (blaga in storitev) razume kot bistvena izboljšava kakovosti in povečane (dodane) vrednosti za uporabnike oziroma kupce ter neposreden oziroma posreden povečan pozitiven vpliv na reševanje družbenih, okoljskih, gospodarskih in drugih problemov, ki izhajajo iz potreb cilje skupine (tj. vključenih deležnikov, uporabnikov ali kupcev) ali izzivov vsebinskega sklopa, v katerem prijavitelj kandidira na javnem razpisu.

Nova ponudba (blaga in storitev) pa se razume kot ponudba, ki jo bo kot rezultat projekta na trgu ponudil prijavitelj in pred tem ni bila dostopna na trgu ter vključuje nove oblikovalske, tehnične, energetske ali druge rešitve za ciljne skupine, uporabnike in/ali kupce oziroma neposredno odgovarja na izzive vsebinskega sklopa v katerem prijavitelj kandidira na javnem razpisu.

**Sklop B**

Nov ali bistveno nadgrajen poslovni načrt, ki ga bo prijavitelj razvil v sklopu projekta, mora prijavitelj ministrstvu posredovati do oddaje zadnjega zahtevka za izplačilo. Priporoča se, da se prijavitelji z namenom priprave novega ali nadgrajenega poslovnega načrta, ki jim bo omogočal izboljšane pogoje za zagon gospodarske dejavnosti, vključijo v mentorski ali svetovalni program podpornega okolja za pripravo le-tega, npr. poslužijo se lahko (brezplačnih) storitev SPOT svetovanje, storitev lokalnih inkubatorjev, tehnoloških parkov, podpornega okolja socialnega podjetništva ipd.

# SODELOVANJE Z DRUGIMI DELEŽNIKI

V sklopu A in B je pri izvajanju projekta zaželeno sodelovanje z različnimi deležniki na lokalni, regionalni ali nacionalni ravni. To pomeni sodelovanje prijavitelja z drugimi pravnimi osebami, ne glede na njihov status in pravno obliko (npr. fakultete oziroma raziskovalne institucije, občine, podjetja, javni zavodi, regionalne razvojne agencije, nevladne oziroma humanitarne organizacije ipd.) z namenom, da ti deležniki bistveno pripomorejo k uspešnemu izvajanju projekta. **Za te deležnike oziroma t.i. pridružene partnerje prijavitelj ne more uveljavljati povračila upravičenih stroškov v okviru prijavljenega projekta.**

Sodelovanje različnih deležnikov je zaželeno, vendar mora biti sodelovanje z deležniki, v kolikor bo vključeno v izvajanje projekta, jasno opredeljeno v vlogi, in sicer mora biti v vlogi jasno izkazano, kako ti s svojimi aktivnostmi pripomorejo k uspešnejšemu doseganju ciljev projekta.

*Npr. če prijavitelj vlaga vlogo za izvajanje projekta na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov in je cilj projekta oblikovanje ponudbe, ki bo s pomočjo prilagoditve bivalnih prostorov bistveno pripomogla k izboljšanju kakovosti življenja izbrane cilje skupine in zmanjšala možnost poškodb, lahko prijavitelj sodeluje z občino, ki razpolaga z (javnimi) površinami ali prostori, kjer lahko poizkusno vpelje v projektu razvito ponudbo oziroma inovacijo.*

V okviru posameznega projekta lahko sodeluje več deležnikov oziroma pridruženih partnerjev. Za dokazovanje resnosti namere sodelovanja prijavitelj vlogi priloži pismo podpore izbranega deležnika (Priloga št. 3: Pismo podpore projektu).

# REGIJA IZVAJANJA

Potrjeni projekti se bodo izvajali na dveh programskih območjih:

* kohezijska regija Vzhodna Slovenija in
* kohezijska regija Zahodna Slovenija.

Prijavitelji bodo upravičeni do sredstev tistega programskega območja, kjer bodo izvajali aktivnosti projekta in imeli na dan oddaje vloge na ta javni razpis sedež. Sedež mora biti vpisan v Poslovni register Slovenije / Sodni register.

Sprememba programskega območja izvajanja projekta po oddaji vloge ni dovoljena in predstavlja upravičen razlog za odpoved pogodbe o sofinanciranju. Vsak vlagatelj mora v vlogi na javni razpis nedvoumno opredeliti, v katerem od programskih območij in občini se bo v celoti izvajala aktivnost.

Razdelitev slovenskih občin na kohezijski regiji Vzhodna oz. Zahodna Slovenija je razvidna iz:

<https://view.officeapps.live.com/op/view.aspx?src=https%3A%2F%2Fwww.stat.si%2Fdokument%2F5424%2Fkohezijske_%2520statisticne_obcine.xls&wdOrigin=BROWSELINK>.

# FINANCIRANJE



## Okvirna višina sredstev javnega razpisa

Predvidena skupna višina sredstev, ki so na razpolago za izvedbo tega javnega razpisa, je 4.800.000 EUR.

Okvirna dinamika predvidenih sredstev po letih:

|  |  |  |  |  |  |  |  |
| --- | --- | --- | --- | --- | --- | --- | --- |
| **Proračunska postavka** | **Programsko območje** | **Leto 2025** | **Leto 2026** | **Leto 2027** | **Leto 2028** | **Leto 2029** | **SKUPAJ** |
| PP 230139 - RSO1.3 Spodbujanje podjetništva in internacionalizacije ESRR 21-27-V-EU, | Vzhod (EU) | 243.259,20 EUR | 486.518,40 EUR | 486.518,40 EUR | 486.518,40 EUR | 243.259,20 EUR | 1.946.073,60 EUR |
| PP 230140 - RSO1.3 Spodbujanje podjetništva in internacionalizacije ESRR 21-27-V-SLO, | Vzhod (SI) | 42.928,20 EUR | 85.856,40 EUR | 85.856,40 EUR | 85.856,40 EUR | 42.928,20 EUR | 343.425,60 EUR |
| **Skupaj** |  | **286.187,40 EUR** | **572.374,80 EUR** | **572.374,80 EUR** | **572.374,80 EUR** | **286.187,40** EUR | **2.289.499,20 EUR** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Proračunska postavka** | **Programsko območje** | **Leto 2025** | **Leto 2026** | **Leto 2027** | **Leto 2028** | **Leto 2029** | **SKUPAJ** |
| PP 230141 - RSO1.3 Spodbujanje podjetništva in internacionalizacije ESRR 21-27-Z-EU, | Zahod (EU) | 125.525,40 EUR | 251.050,80 EUR | 251.050,80 EUR | 251.050,80 EUR | 125.525,40 EUR | 1.004.203,20 EUR |
| PP 230142 - RSO1.3 Spodbujanje podjetništva in internacionalizacije ESRR 21-27-Z-SLO. | Zahod (SI) | 188.287,20 EUR | 376.574,40 EUR | 376.574,40 EUR | 376.574,40 EUR | 188.287,20 EUR | 1.506.297,60 EUR |
| **Skupaj** |  | **313.812,60EUR** | **627.625,20EUR** | **627.625,20EUR** | **627.625,20EUR** | **313.812,60EUR** | **2.510.500,80 EUR** |

Javni razpis ima več odpiranj, za posamezno odpiranje je v sklopu A namenjenih 801.864,00 EUR, v sklopu B pa 200.466,00 EUR.

Del razpisanih sredstev lahko ostane nerazdeljen v primeru premajhnega števila ustreznih vlog. Del razpisanih sredstev lahko ostane nerazdeljen tudi v primeru, da preostanek sredstev ne zadošča za pokritje celotnega planiranega sofinanciranja, opredeljenega v finančni konstrukciji vloge, ki bi bila naslednja upravičena do sofinanciranja, ali pa ne omogoča realne izvedbe novega odpiranja, kar se objavi na spletnih straneh ministrstva. Nerazdeljena sredstva izvedenega odpiranja se lahko prenesejo v naslednje odpiranje ali med sklopi, če v posameznem sklopu ni zadostnega števila vlog oziroma te ne dosegajo predvidene višine razpisanih sredstev. Višino nerazdeljenih sredstev, ki se prenese v naslednje odpiranje, bo ministrstvo objavilo na spletni strani, kjer je objavljena tudi razpisna dokumentacija. V primeru, da ne pride do porabe vseh sredstev za sofinanciranje po zadnjem odpiranju, ostane ta del sredstev nerazdeljen.

Vsa sredstva so namenska sredstva Evropskega sklada za regionalni razvoj.

Obdobje razpoložljivosti sredstev za javni razpis obsega proračunska leta v obdobju 2025-2029 oziroma traja do porabe razpisanih sredstev.

Sredstva za izvedbo javnega razpisa so predvidena na naslednjih proračunskih postavkah:

* 230139 - RSO1.3 Spodbujanje podjetništva in internacionalizacije ESRR 21-27-V-EU,
* 230140 - RSO1.3 Spodbujanje podjetništva in internacionalizacije ESRR 21-27-V-SLO,
* 230141 - RSO1.3 Spodbujanje podjetništva in internacionalizacije ESRR 21-27-Z-EU,
* 230142 - RSO1.3 Spodbujanje podjetništva in internacionalizacije ESRR 21-27-Z-SLO.

V primeru, da se spremeni skupna višina razpisanih sredstev tega javnega razpisa, se to objavi v Uradnem listu Republike Slovenije.

Dinamika sofinanciranja podprtega projekta bo določena s pogodbo o dodelitvi sredstev v odvisnosti od finančnega načrta izvajanja projekta in od razpoložljivih pravic porabe oziroma proračunskih sredstev.

Izplačila ministrstva so odvisna od razpoložljivosti pravic porabe in proračunskih sredstev za ta namen. Če bi bile ukinjene ali zmanjšane pravice porabe, lahko ministrstvo razveljavi razpis in izdane sklepe o izboru, ali spremeni pogodbeno vrednost ali dinamiko izplačil. Če se prijavitelj ne strinja s predlogom spremembe, se šteje, da odstopa od vloge oziroma od pogodbe o sofinanciranju.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru prekliče ali spremeni, kar stori z objavo v Uradnem listu RS.

## Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za sofinanciranje kohezijske politike

Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za sofinanciranje projektov je za programsko območje kohezijska regija Zahodna Slovenija 40 % : 60 % in za programsko območje kohezijska regija Vzhodna Slovenija 85 % : 15 %.

## Višina zaprošenih sredstev

Ministrstvo bo v okviru javnega razpisa posamezno vlogo oziroma projekt **v sklopu A** sofinanciralo v najvišji skupni vrednosti projekta do največ 80.427,20 EUR (brez DDV), najnižja skupna vrednost projekta, ki ga bo ministrstvo sofinanciralo, pa je 38.528,00 EUR (brez DDV).

Ministrstvo bo v okviru javnega razpisa posamezno vlogo oziroma projekt **v sklopu B** sofinanciralo v najvišji skupni vrednosti projekta do največ 20.106,80 EUR (brez DDV).

## Način dodeljevanja sredstev

V okviru predmetnega javnega razpisa bodo izbrani projekti sofinancirani za obdobje največ 12 mesecev.

V skladu s pravili evropske kohezijske politike in zakonodaje javnih financ se financiranje po tem javnem razpisu izvaja v obliki povračila stroška na enoto za uro opravljenega dela (SE) s pripadajočo pavšalno stopnjo za preostale stroške v višini 40 %, skladno s 56. členom Uredbe 2021/1060.

# DOLOČILA O UPRAVIČENIH STROŠKIH IN ZAHTEVAH SHEM DRŽAVNE POMOČI

Izvedba aktivnosti za podjetja pomeni tudi dodelitev pomoči po pravilu *de minimis*. Ta je dodeljena na osnovi priglašene sheme *de minimis* pomoči »Program ukrepov MGTŠ za spodbujanje podjetništva in konkurenčnosti v obdobju 2024–2030 – de minimis« (št. sheme: M001-2632616-2024, datum potrditve sheme: 13. 3. 2024; trajanje sheme: do 31. 12. 2030) (v nadaljevanju: shema *de minimis*) oz. skladno z vsakokrat veljavno shemo *de minimis* pomoči.

Za podjetja, ki bodo prejemniki sredstev po tem javnem razpisu, se vrednost teh aktivnosti obravnava kot dodelitev *de minimis* pomoči. Skupni znesek pomoči dodeljen istemu podjetju – končnemu prejemniku na podlagi pravila *de minimis* ne sme presegati 300.000,00 EUR obdobju zadnjih 3 (treh) proračunskih let, ne glede na obliko in namen pomoči. Za prvo leto se upošteva leto odobritve pomoči.

Podjetje, upravičeno do državne pomoči, mora upoštevati pravilo kumulacije državnih pomoči. V skladu z Uredbo Komisije (EU) 2023/2831 se pomoč de minimis lahko kumulira s pomočjo de minimis do zgornje dovoljene meje (300.000,00 EUR), ne sme pa se kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

Pomoč *de minimis*, dodeljena v skladu z Uredbo Komisije (EU) št. 2023/2831, se lahko kumulira s pomočjo *de minimis*, dodeljeno v skladu z Uredbo Komisije (EU) št. 1408/2013 in Uredbo Komisije (EU) št. 717/2014 do ustrezne zgornje meje iz člena 3(2) Uredbe Komisije (EU) št. 2023/2831. Pomoč *de minimis*, dodeljena v skladu z Uredbo Komisije (EU) št. 2023/2831, se lahko kumulira s pomočjo *de minimis,* dodeljeno v skladu z Uredbo Komisije (EU) št. 2023/2832.

Skladno z Uredbo Komisije (EU) 2023/2831 se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

* eno podjetje ima večino glasovalnih pravic delničarjev ali družbenikov drugega podjetja,
* eno podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* pogodba med podjetjema ali določba v njuni družbeni pogodbi ali statutu daje pravico enemu podjetju, da izvršuje prevladujoč vpliv na drugo podjetje,
* eno podjetje, ki je delničar ali družbenik drugega podjetja, na podlagi dogovora samo nadzoruje večino glasovalnih pravic,
* podjetja, ki so v katerem koli razmerju iz prejšnjih alinej preko enega ali več drugih podjetij, so prav tako »enotno« podjetje.

Pomoč se ne sme kumulirati s pomočjo v zvezi z istimi upravičenimi stroški ali pomočjo za isti ukrep za financiranje tveganja, če bi se s takšno kumulacijo presegla največja dovoljena intenzivnost pomoči ali znesek pomoči. Pomoč se lahko kumulira s pomočjo po pravilu de minimis do dovoljene zgornje meje.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo. Pomoč za kritje stroškov sodelovanja na sejmih, študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se ne šteje za pomoč dejavnostim, povezanim z izvozom.

Pomoč ni dovoljena v primerih, kadar je dodelitev pomoči pogojena z obveznostjo, da prejemnik pomoči uporabi doma proizvedeno blago ali storitve ali kadar je odvisna od uporabe domačih proizvodov v breme uvoženih proizvodov. Prav tako pomoč ni dovoljena v primerih, ko bi se prejemnikom pomoči omejevala možnost izkoriščanja rezultatov raziskav, razvoja in inovacij v drugih državah članicah.

Pomoč ni dovoljena, če ima prijavitelj registrirano glavno dejavnost na sledečih izključenih sektorjih:

1. ribištvo in akvakultura, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000,
2. primarna proizvodnja kmetijskih proizvodov,
3. predelava in trženje kmetijskih proizvodov, v primerih:

* kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali
* kadar je pomoč pogojena s tem, da se delno ali v celoti prenese na primarne proizvajalce.

Med primarno kmetijsko proizvodnjo spadajo vse dejavnosti iz oddelka 01 (Kmetijska proizvodnja in lov ter z njima povezane storitve naslednje dejavnosti) iz Standardne klasifikacije dejavnosti, razen dejavnosti iz skupine 01.7 (Lovstvo).

# UPRAVIČENI STROŠKI JAVNEGA RAZPISA

V okviru tega javnega razpisa so za oba sklopa (A in B) upravičeni naslednji stroški:

* + stroški plač in povračil stroškov v zvezi z delom (SE),
  + preostali upravičeni stroški operacije v obliki pavšalne stopnje v višini 40 % stroškov plač in povračil stroškov v zvezi z delom (SE).

Prijavitelji lahko zaprosijo za sofinanciranje do 100 % upravičenih stroškov projekta.

Potrditev sofinanciranja projekta in vloge na javni razpis s sklepom o izboru ne pomeni tudi predhodne odobritve sofinanciranja posameznih upravičenih stroškov, opredeljenih v vlogi. Upravičenost sofinanciranja bo ministrstvo preverjalo v okviru vsakokratne presoje zahtevka za izplačilo, na način in z dinamiko, kot bo opredeljeno v pogodbi o sofinanciranju projekta, in sicer predvsem ob upoštevanju pravnih podlag, navodil, smernic in drugih relevantnih dokumentov (potrdilo o plačilu, slikovno gradivo, druga dokazila o izvedbi aktivnosti…).

Stroški so upravičeni, če:

* so s projektom neposredno povezani, so potrebni za njegovo izvajanje in so v skladu s cilji projekta;
* so dejansko nastali: za dela, ki so bila opravljena; za blago, ki je bilo dobavljeno; oziroma za storitve, ki so bile izvedene;
* so pripoznani v skladu s skrbnostjo dobrega gospodarja;
* nastanejo in so plačani v obdobju upravičenosti;
* temeljijo na verodostojnih knjigovodskih in drugih listinah in
* so v skladu z veljavnimi pravili Unije in nacionalnimi predpisi.

Vsebinska in finančna poročila o izvedenih aktivnostih in doseženih rezultatih ter zahtevki za izplačila se bodo oddajali v skladu z navodili organa upravljanja in ministrstva preko informacijskega sistema organa upravljanja eMA 2 (v nadaljevanju: IS OU e-MA). Izbrani prijavitelj bo moral izpolnjevati tudi vse zahteve, določene z Navodilom organa upravljanja za finančno upravljanje evropske kohezijske politike cilja Naložbe za rast in delovna mesta v programskem obdobju 2021 – 2027, objavljenim na spletni strani: [https://evropskasredstva.si/evropska-kohezijska-politika/navodila-in-smernice/](https://evropskasredstva.si/evropska-kohezijska-politika/navodila-in-smernice/%20) in s Priročnikom za uporabo informacijskega sistema e-MA, Ljubljana, objavljen na spletni strani: <http://www.eu-skladi.si/portal/sl/ekp/izvajanje/e-ma>.

To pomeni, da bo prijavitelj moral pridobiti dostop do IS eMA ter zahtevke za izplačila skupaj z zahtevanimi dokazili za dokazovanje doseganja kazalnikov in ostalo zahtevano dokumentacijo vnesti v IS OU e-MA.

**Poleg dokazil v posameznih podtočkah točke 15 razpisne dokumentacije (15.1 in 15.2) mora izbrani prijavitelj ministrstvu posredovati izpolnjen model o merjenju družbenih učinkov in poročilo o doseženih družbenih učinkih, ki ga generira predmetni model ali drugo primerljivo dokazilo ob oddaji prvega zahtevka za izplačilo v novem koledarskem letu oziroma do najkasneje 15. marca koledarskega leta, ki sledi letu izplačila predhodnega zahtevka za izplačilo do konca spremljanja projekta.**

V primeru, da izbrani prijavitelj v določenih rokih ne predloži dokazil o upravičenosti stroškov izvedbenega projekta, lahko ministrstvo odstopi od pogodbe in zahteva vračilo že prejetih sredstev skupaj z zakonskimi zamudnimi obrestmi od dneva prejema sredstev do dneva vračila v proračun Republike Slovenije.

Za vsak strošek, pri katerem ministrstvo ob pregledu zahtevka za izplačilo ne najde neposredne povezave med nastankom stroška in izvedbo izvedbenega projekta, ne glede na to, ali ta dejansko obstaja, ali v primerih nejasnosti/dvoma/negotovosti/suma, lahko ministrstvo od izbranega prijavitelja zahteva dodatna pojasnila, dodatna dokazila ali izjave (npr. fotografije, izpise, izjave, certifikate ipd.), ki dokazujejo nastanek in obstoj stroška za izvedbo izvedbene operacije. V primeru, da ministrstvo meni, da dodatna dokazila ne nakazujejo v zadostni meri povezave med nastankom stroška in izvedbo izvedbenega projekta kot tudi v primeru neupravičenih stroškov, lahko ministrstvo od prijavitelja zahteva zmanjšanje vrednosti zahtevka za izplačilo.

Dokazovanje upravičenosti stroškov je na strani izbranega prijavitelja. Vse neupravičene stroške projekta krije prijavitelj sam.

Izbrani prijavitelji morajo zagotoviti hrambo in vpogled v dokumentacijo projekta še 10 (deset) let po njenem zaključku, in sicer za preverjanje izvajanja in upravljanja in revizijske postopke. Izbrani prijavitelji so dolžni na poziv vsa dokazila in dokumentacijo zahtevkov za izplačilo predložiti ministrstvu. V primeru, da ministrstvo ob pregledu dokumentacije po izplačilu ugotovi, da so bili zahtevki za izplačilo nepravilni oziroma v njih navedeni stroški nimajo podlage v dejanskih računovodskih listinah oz. v predloženih dokazilih ali da so bili stroški neupravičeni, lahko zahteva vračilo neupravičeno izplačanih sredstev v celoti ali delno, glede na obliko in obseg ugotovljenih nepravilnosti.



## Stroški plač in povračil stroškov v zvezi z delom (SE)

Upravičeni stroški (stroški plač in drugih povračil stroškov v zvezi z delom) v okviru javnega razpisa so določeni kot strošek na enoto (v nadaljevanju SE), ki vključuje:

* bruto II plače;
* stroške prevoza na delo in prehrane ter
* regres.

Višina SE tako predstavlja stroške dela za zaposlenega, ki bo izvajal delovne naloge, povezane z izvajanjem aktivnosti v okviru izbranega projekta na predmetnem javnem razpisu (v nadaljevanju: zaposleni). Zaposleni lahko dela na operaciji polni ali krajši delovni čas. **Na letni ravni (tj. 12 mesecev) zaposleni ne smejo preseči 1.720 ur, kar je tudi maksimalno število ur, ki jih lahko za določeno leto prijavitelj prijavi za posameznega zaposlenega na operaciji,** kar vključuje tudi morebitne nadure. V primeru polovičnega delovnega časa se ta obseg sorazmerno zmanjša na 860 ur (sklop B)**.** Omejitev izhaja iz določil tretjega odstavka 53. člena Uredbe (EU) 2021/1060, ki je bila upoštevana pri pripravi metodologije. Metodologija izračuna standardne lestvice stroška na enoto za stroške dela za osebje na operaciji je predstavljena v Prilogi št. 8 (tj. Metodologija za izračun stroška na enoto za stroške plač in povračil stroškov v zvezi z delom za zaposlenega na operaciji).

SE vključuje tudi nadomestila plače v skladu z veljavno zakonodajo, npr. praznik, dopust, boleznine do 30 dni ipd., tj. odsotnosti, ki niso povrnjene iz drugih javnih virov.

SE za financiranje stroškov plač in povračil stroškov v zvezi z delom zaposlenega na operaciji znaša skladno s Prilogo št. 8:

|  |  |  |
| --- | --- | --- |
| **LETO** | **2025 in 2026** | **2027, 2028 in 2029** |
| **SE / 174 ur** | 2.771,85 EUR / 174 | 2.909,33 EUR / 174 |
| **VREDNOST ENOTNE URNE POSTAVKE** | **16,00\* EUR** | **16,70\* EUR** |

\*Vrednost SE za leti 2025 in 2026 je zaokrožena iz 15,93 EUR na 16,00 EUR, vrednost SE za leta 2027, 2028 in 2029 je zaokrožena iz 16,72 EUR na 16,70 EUR z namenom poenostavitve finančnih transakcij ter preprečevanja napak in nepreglednosti pri obdelavi podatkov.

Izračun obsega stroškov za zaposlenega na operaciji je pripravljen, ob upoštevanju povprečnega števila delovnih ur na mesec in inflacije, v obliki vrednosti urne postavke po letih financiranja.

V sklopu A mora prijavitelj zagotoviti kadrovsko strukturo zaposlenih na projektu, ki omogoča organizacijo dela na tak način, da bo lahko ena zaposlena oseba prevzela delovne naloge vodje projekta, kar mora opredeliti tudi v vlogi na javni razpis.

V sklopu B mora prijavitelj zagotoviti eno osebo za največ polovični delovni čas (860 ur na letni ravni), ki bo lahko opravljala delovne naloge, vezane na izvajanje projekta. Število ur zaposlenih in njihove delovne naloge mora opredeliti tudi v vlogi na javni razpis.

V sklopu izvajanja projektnih aktivnosti se lahko pojavijo nepredvidene okoliščine, kot je dolgotrajna bolniška odsotnost, materinski/očetovski dopust, prekinitev delovnega razmerja ipd. V takem primeru se lahko na projekt prerazporedi oziroma zaposli novo osebo, ob predhodnem soglasju ministrstva. Uveljavljanje stroškov odsotnosti za čas dolgotrajne bolniške odsotnosti oziroma drugih dolgotrajnih odsotnostih, ki so povrnjene iz drugih javnih virov, ni upravičeno.

Dokazila (za zaposlene na operaciji):

* pogodba o zaposlitvi in drug pravni akt (kadar to ni opredeljeno v pogodbi o zaposlitvi), s katerim je zaposlena oseba razporejena na delo na operaciji (ob prvem zahtevku za izplačilo in ko pride do spremembe);
* mesečno poročilo (upravičene so le efektivne ure, poleg tega pa mora biti iz poročila razviden celoten delovni čas zaposlenega na mesec, vključno z odsotnostmi);
* obračun, s katerim upravičenec prijavljene količine potrdi, upraviči in dokumentira;
* potrdilo FURS o plačanih davkih in prispevkih (ob zadnjem zahtevku).

## Preostali upravičeni stroški operacije v obliki pavšalne stopnje v višini 40 % stroškov plač in povračil stroškov v zvezi z delom

Preostali upravičeni stroški operacije v obliki pavšalne stopnje so stroški, ki nastanejo oziroma so povezani z neposrednimi aktivnostmi sofinanciranega projekta, in sicer v višini 40 % vrednosti stroškov plač in povračil stroškov v zvezi z delom (56. člen Uredbe (EU) 2021/1060). Ti stroški so upravičeni v obliki pavšalne stopnje, zato se dokazila o njihovem nastanku ne prilagajo zahtevkom za izplačilo, je pa informativna opredelitev preostalih upravičeni stroški operacije v obliki pavšalne stopnje predvidena v prijavnem obrazcu ter končnem poročilu projekta.

V preostale upravičene stroške operacije v obliki pavšalne stopnje so zajeti stroški:

* stroški storitev zunanjih izvajalcev,
* stroški informiranja in komuniciranja,
* stroški nakupa opreme in drugih opredmetenih osnovnih sredstev,
* investicije v neopredmetena sredstva.

# OBDOBJE PORABE DODELJENIH SREDSTEV

Obdobje upravičenosti stroškov in izdatkov se prične z izdajo sklepa o sofinanciranju projekta, izbranega na predmetnem javnem razpisu. Z istim dnem se lahko prične tudi rok za izvajanje projekta. Zadnji rok za začetek izvajanja projekta je 3 mesece po podpisu pogodbe.

Projekt se lahko začne izvajati z dnem, ko ministrstvo izda sklep o sofinanciranju projekta. Vse aktivnosti projekta morajo biti izvedene najpozneje v 12 mesecih od začetka izvajanja projekta oziroma do najkasneje 31. 10. 2029, ko je tudi skrajni datum za zaključek projekta.

Obdobje upravičenih stroškov se začne z dnem, ko ministrstvo izda sklep o sofinanciranju projekta in traja največ 12 mesecev od začetka izvajanja projekta oziroma do 31. 10. 2029.

Obdobje upravičenosti izdatkov prijavitelja je od datuma izdaje sklepa o sofinanciranju projekta s strani ministrstva, do izstavitve zadnjega zahtevka za izplačilo oziroma najkasneje do 31. 10. 2029.

Obdobje upravičenosti javnih izdatkov je do 31. 12. 2029.

**Ker ima javni razpis več odpiranj, bodo obdobja upravičenosti stroškov in izdatkov za posamezno odpiranje opredeljeni v pogodbi o sofinanciranju skladno z razpisnimi določili,** **na osnovi podatkov iz oddane vloge na javni razpis.**

Izplačila odobrenih sredstev bo ministrstvo vršilo na osnovi zahtevkov za izplačilo v skladu z dinamiko, določeno v pogodbi o sofinanciranju. V obdobju izvajanja operacije lahko upravičenec izstavi do največ štiri zahtevke za izplačilo, praviloma po enega na vsak kvartal. **Rok za zadnji zahtevek v posameznem obdobju izvajanja operacije se določi v pogodbi o sofinanciranju**, pri čemer pa mora biti zadnji zahtevek za izplačilo v sklopu celotnega javnega razpisa predložen najkasneje do 31. 10. 2029.

Ministrstvo lahko dopusti možnost podaljšanja navedenih obdobji v primeru višje sile ali izrednih okoliščin, ki vplivajo na izvajanje projekta, po proučitvi oddaje vloge za podaljšanje projekta s strani prijavitelja. Pogoji in postopki podaljševanja navedenih obdobij bodo podrobneje določeni v navodilih izbranim prijaviteljem v vlogi upravičencev za izvajanje projektov.

# POSTOPEK IZBORA PRIJAVITELJEV

Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

Na javnem razpisu kandidira prijavitelj sam.



## Rok in način oddaje vloge na javni razpis

Vloga mora biti pripravljena v slovenskem jeziku, skladno z določili javnega razpisa in razpisne dokumentacije. Stroški priprave vloge in oddaje vloge na predmetni javni razpis niso upravičen strošek. Oddaja vloge pomeni, da se je prijavitelj seznanil z vsebino javnega razpisa in razpisne dokumentacije ter da se z njo strinja. Vlogo lahko podpiše le zakoniti zastopnik ali od njega pooblaščena oseba. Vloga, ki ne bo podpisana s strani zakonitega zastopnika ali od njega pooblaščene osebe, ki priloži neustrezno pooblastilo s strani zakonitega zastopnika, bo kot formalno nepopolna zavržena.

Rok za oddajo vlog na predmetni javni razpis za prvo odpiranje javnega razpisa je do vključno **14. 3. 2025.**

Roki za oddajo vlog na odpiranja v letih 2026, 2027 in 2028 bodo objavljeni naknadno na spletni strani MGTŠ: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/.

Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, ki so določeni v besedilu javnega razpisa in razpisni dokumentaciji. Poleg tega je treba, skupaj z vlogo, na e-nosilcu podatkov (npr. USB ključku) v Wordovi oziroma Excelovi oziroma PDF ali drugi ustrezni obliki, posredovati tudi izpolnjene spodaj navedene obrazce:

* Obrazec št. 1 (A/B): Prijavni obrazec,
* Obrazec št. 2: Finančni načrt.

V primeru neskladnosti podatkov v tiskanih in elektronskih obrazcih oziroma prilogah, se upoštevajo tisti v tiskani obliki, navedeni v Obrazcu št. 1 (A/B).

Vloge je potrebno vložiti na naslov: Ministrstvo za gospodarstvo, turizem in šport, Kotnikova ulica 5, 1000 Ljubljana. Kot pravočasne bodo upoštevane vloge, ki bodo oddane do roka za oddajo vlog skladno s spodnjimi določbami za prvo odpiranje, tj. do vključno 14. 3. 2025.

Roki za pravočasno vlog na odpiranjih v letih 2026, 2027 in 2028 bodo objavljeni naknadno.

Vloga se lahko odda po pošti ali osebno. Če se vloga pošlje priporočeno po pošti, se za dan oddaje vloge šteje datum oddaje na pošto (poštni žig). Če se vloga pošlje z navadno pošiljko, se za dan oddaje šteje dan, ko ministrstvo vlogo prejme. Osebno se vloga lahko odda v sprejemni pisarni ministrstva, na lokaciji Kotnikova ulica 5, Ljubljana, od 9.00 do 15.30 (v petek do 14.30), na zadnji dan za oddajo vlog pa najkasneje do 12. ure.

Merilo za pravočasno prispelo vlogo je poštni žig, odtisnjen na ovojnici, ki za obravnavo ne sme biti kasnejši od datuma roka za predložitev vlog. V primeru, da iz ovojnice datum na poštnem žigu ne bo razviden in v primeru neposredne predložitve vloge na sedežu ministrstva, velja datum, vpisan na potrdilu ministrstva o prejemu pošiljke, ki prav tako ne sme biti kasnejši od datuma roka za predložitev vlog in v primeru vložitve vloge na ministrstvu na skrajni rok tudi ura oddaje.

Kot pravočasne bodo upoštevane vloge, ki bodo, ne glede na način dostave, prispele v vložišče ministrstva najkasneje do roka za oddajo vlog, in sicer na način, **da bo iz pošiljke jasno razviden točen datum in ura oddaje vloge**. V nasprotnem primeru strokovna komisija prepozne vloge ne bo obravnavala in jo bo s sklepom predstojnika ministrstva zavrgla ter neodprto vrnila pošiljatelju.

Vlogo je treba oddati v zaprti ovojnici, ki mora biti označena s polnim nazivom in naslovom prijavitelja ter vidno oznako: **»NE ODPIRAJ – Vloga na Javni razpis za spodbujanje projektov zadružništva in socialne ekonomije ter za zagon socialnega podjetništva« in navedbo sklopa v katerem prijavitelj kandidira (sklop A/B).** Za označevanje vloge na ovojnici se uporabi obrazec za označbo vloge *(*Priloga št. 2: Označba vloge*)*, ki je del razpisne dokumentacije. Če prijavitelj ne bo uporabil obrazca za označbo vloge, mora ovojnica vključevati vse elemente, ki so navedeni na obrazcu za označbo vloge. Vloge, ki bodo nepopolno in nepravilno označene, se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

Oddaja vloge na javni razpis pomeni, da se prijavitelj strinja z vsemi pogoji in določili javnega razpisa, merili za ocenjevanje ter osnutkom pogodbe o sofinanciranju, ki je sestavni del razpisne dokumentacije, zato parafiranega osnutka pogodbe o sofinanciranju ni treba priložiti pri oddaji vloge na javni razpis.

## Število predloženih vlog

V okviru tega javnega razpisa lahko prijavitelj **na posamezno odpiranje odda le eno (1) vlogo** (to pomeni, da ne more hkrati oddati vloge na oba sklopa v posameznem odpiranju, saj je sklop A namenjen obstoječim organizacijam socialne ekonomije za razvoj projektov, medtem ko je sklop B namenjen (zagonskim) socialnim podjetjem za zagon dejavnosti).

Če bo v okviru istega odpiranja javnega razpisa predložil več vlog za sofinanciranje bo upoštevana tista vloga, ki bo oddana prej (datum in ura oddaje), vse nadaljnje vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

## Odpiranje vlog

Odpiranje vlog bo izvedeno v roku osmih (8) dni od izteka roka oddajo vlog za posamezno odpiranje v prostorih Ministrstva za gospodarstvo, turizem in šport, Kotnikova ulica 5, 1000 Ljubljana in praviloma ne bo javno.

Odpirale se bodo samo v roku oddane, izpolnjene in pravilno označene ovojnice, ki vsebujejo vloge, in sicer po vrstnem redu oddaje vloge na pošto. Prepozno oddane vloge in vloge, pri katerih so nepravilno izpolnjene ter označene ovojnice, bodo zavržene s sklepom predstojnika ministrstva ter zaprte vrnjene pošiljatelju.

# POPOLNOST VLOG IN DOPOLNJEVANJE

Na odpiranju bo strokovna komisija ugotavljala popolnost vlog glede na to, če so bili predloženi vsi zahtevani obrazci in priloge.

Za formalno nepopolno se šteje vloga, ki ne vsebuje vseh prijavnih obrazcev, obveznih prilog ter podatkov, zahtevanih v besedilu javnega razpisa in razpisni dokumentaciji, in ki na e-nosilcu (USB ključku ipd.) ne vsebuje vseh predpisanih obrazcev.

Prijavitelj mora vlogi priložiti v celoti izpolnjene obrazce in obvezne priloge, ki so podrobneje navedene v *točki 35. razpisne* dokumentacije.

Če prijavitelj posluje z žigom, mora originalno žigosati obrazce in priloge. Če z njim ne posluje, na mesta, določena za žig, navede: »Ne poslujemo z žigom«. Prav tako je obvezen originalni podpis odgovorne osebe povsod, kjer je to predvideno. Če obrazci in priloge ne bodo originalno podpisani in žigosani, se bo vloga štela za formalno nepopolno.

V primeru formalno nepopolnih vlog bo strokovna komisija **v roku osmih (8) dni od** zaključka odpiranja vlog prijavitelje pozvala, da vloge dopolnijo. Poziv za dopolnitev prijave bo posredovan s priporočeno pošto na naslov prijavitelja in hkrati po elektronski pošti na elektronski naslov prijavitelja, naveden v prijavnem obrazcu. Od prijavitelja se pričakuje, da bo v tem času dostopen za dvig pošte.

Prijavitelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati oziroma povečati, lahko pa se zaradi očitne računske napake zniža.

Vloge, ki jih prijavitelji ne bodo dopolnili v roku in v skladu s pozivom za dopolnitev vlog, bodo zavržene s sklepom predstojnika ministrstva.

# STROKOVNO OCENJEVANJE POPOLNIH VLOG

Strokovna komisija bo opravila pregled popolnosti vlog. Preverila bo izpolnjevanje pogojev za kandidiranje na javni razpis ter v postopek ocenjevanja uvrstila le tiste vloge, ki bodo izpolnjevale vse pogoje javnega razpisa.

Če prijavitelj ne bo izpolnjeval vseh pogojev javnega razpisa, bo vloga zavrnjena in ne bo predmet ocenjevanja na podlagi meril za ocenjevanje.

Vse popolne vloge bosta ločeno ocenila dva člana strokovne komisije na podlagi meril, določenih v točki 20 razpisne dokumentacije. Končno oceno vloge bo predstavljalo povprečje posameznih podeljenih ocen obeh ocenjevalcev. Končno oceno vloge oziroma utemeljitve ocen po merilih pripravita ocenjevalca skupaj. Povprečje se bo oblikovalo na podlagi posameznih ocen ocenjevalcev.

V primeru, da se bo ocena celotne vloge enega ocenjevalca bistveno razlikovala od ocene drugega ocenjevalca, tj. za več kot 15 točk, bo vlogo ocenil tretji ocenjevalec. V primeru tretjega ocenjevalca se ocena posameznega merila določi kot povprečje najbližjih dveh ocen treh ocenjevalcev istega merila.

Strokovna komisija lahko od prijaviteljev zahteva tudi dodatna pojasnila oziroma obrazložitve o vsebini vloge. Če pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov.

Če bo prijavitelj v prijavi kot upravičene navedel tudi neupravičene stroške, bo strokovna komisija ustrezno znižala višino sofinanciranja ter prijavitelju predlagala nižjo višino sofinanciranja od prvotno zaprošene. Če se prijavitelj ne bo strinjal s predlogi strokovne komisije, se šteje, da prijavitelj odstopa od vloge. V takem primeru bo poziv za prilagoditev finančnega načrta prijavitelju posredovan po elektronski pošti na elektronski naslov prijavitelja, navedenem v Obrazcu št. 1 (A/B)*.* Če prilagoditev finančnega načrta ne bo posredovana v roku in na način, določen v pozivu, ali če se prijavitelj ne bo strinjal s predlogi strokovne komisije, se šteje, da prijavitelj odstopa od vloge. Tudi druge morebitne spremembe finančnega načrta zaradi tehničnih ali očitnih računskih napak prijavitelj lahko posreduje elektronsko.

Ocenjevanje formalno popolnih vlog bo potekalo po vrstnem redu prispetja vlog.

Na osnovi rezultatov ocenjevanja za posamezno odpiranje javnega razpisa bo strokovna komisija oblikovala predlog prejemnikov sredstev, ki jih bo predlagala za sofinanciranje glede na razpoložljiva sredstva javnega razpisa za posamezno odpiranje.

Prag števila točk, nad katerim bo odobreno sofinanciranje, je 60 odstotkov doseženih točk (brez upoštevanja točkovanja dodatnih meril) ali več, kar znaša zaokroženo za Sklop A 60 točk, za Sklop B pa 50 točk. V nobenem primeru vloga prijavitelja, ki je pridobila manj kot točk, ne more pridobiti sofinanciranja.

V primeru enakega števila točk imajo v sklopu A na posameznem odpiranju javnega razpisa prednost prijavitelji, ki so pridobili več točk pri merilu »1.4 USTREZNOST PROJEKTA - Razvoj družbene inovacije«, nato »2.3 ZASNOVA PROJEKTA - Ustreznost izbranih kazalnikov projekta« in nazadnje »1.5 USTREZNOST PROJEKTA - Ustreznost kadrovskega načrta«. V primeru, da tudi na ta način ne bo mogoče izbrati najboljšega prijavitelja, bo izbrana tista vloga, ki je bila oddana prej, skladno z načini opredeljevanja pravočasnosti oddaje vlog, ki so opredeljeni v točki 17.1 razpisne dokumentacije.

V primeru enakega števila točk imajo v sklopu B na posameznem odpiranju prednost prijavitelji, ki so pridobili več točk pri merilu »1.4 USTREZNOST PROJEKTA - Razvoj družbene inovacije«, nato »2.2 ZASNOVA PROJEKTA - Ustreznost izbranih kazalnikov projekta« in nazadnje »1.2 USTREZNOST PROJEKTA - Ustreznost projekta glede na potrebe ciljne skupine uporabnikov, deležnikov ali kupcev«. V primeru, da tudi na ta način ne bo mogoče izbrati najboljšega prijavitelja, bo izbrana tista vloga, ki je bila oddana prej skladno z načini opredeljevanja pravočasnosti oddaje vlog, ki so opredeljeni v točki 17.1 razpisne dokumentacije.

V primeru, da prijavitelj zaradi katerih koli razlogov odstopi od podpisa pogodbe o sofinanciranju oz. pogodbe z njim ni mogoče skleniti v predpisanem roku, se lahko izbere vloga, ki je naslednja prejela najvišje število točk na posameznem odpiranju.

# MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV

Strokovna komisija bo formalno popolne ter pravočasno oddane vloge ocenila na podlagi spodaj navedenih meril po naslednji ocenjevalni lestvici.

**OCENJEVALNA LESTVICA**

Strokovna komisija bo pri podeljevanju točk upoštevala naslednjo ocenjevalno lestvico, razen če pri posameznem merilu ni določen drugačen način ocenjevanja:

Podrobnejša razdelitev meril je sledeča:

| Število točk | Ocena |
| --- | --- |
| 10 | Popolnoma ustrezno |
| 5 | Delno ustrezno |
| 0 | Neustrezno/nesprejemljivo |

*OPOMBA: V spodnji tabeli so za lažje razumevanje podani primeri za posamezno merilo, ki pa niso neposredno aplikativni v vloge, saj lahko temeljijo na že obstoječih rešitvah. Neposredna uporaba primerov v vlogi ni dovoljena.*

Sklop A

| MERILA ZA SKLOP A | *Najvišje št. točk* |
| --- | --- |
| 1. USTREZNOST PROJEKTA | **Možnih največ 60 točk** |
| * 1. USTREZNOST PROJEKTA - Ustreznost cilja projekta | Možnih največ 10 točk |
| Projekt s svojim ciljem (tj. novo/izboljšano ponudbo) jasno prepoznava in neposredno rešuje družbeni problem ali izziv na enem izmed desetih prednostnih področij S5. Pri opredelitvi problema/izziva in njegove rešitve prijavitelj izhaja iz strateških dokumentov oziroma relevantne podlage (strategije, analize ipd., katero tudi priloži v obliki spletne povezave ali fizično), ki opredeljuje konkretni problem oziroma izziv na nacionalni ali lokalni ravni.  *V sklopu tega merila se ocenjuje tudi jasnost opredelitve poslovne ideje ali modela, ki mora biti natančno in smiselno predstavljen, usmerjen v konkretne cilje ter se navezovati na prednostno področje, ki ga prijavitelj opredeli v vlogi.*  **Primer neposrednega reševanja izziva, tj. predlagana ponudba neposredno prispeva k izboljšanju trenutnega stanja: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov ter ugotavlja, da ponudba na trgu ne vključuje prilagojene kuhinjske opreme potrebam starejših in bo v sklopu projekta razvil kuhinjsko opremo, ki bo bistveno zmanjšala možnost poškodb ter povečala dostopnost elementov ter omogočala samostojno pripravo jedi gibalno oviranim, zvočna in svetlobna opozorila za osebe z demenco ipd., bo na tak način neposredno prispevala k podaljševanju samostojnega življenja starejših v domačem okolju torej bo neposredno odgovoril na izzive, s katerimi se soočajo starostniki ter pripeval k izboljšanju njihovih življenjskih pogojev.**  **Ocenjena bo obrazložitev v Obrazcu št. 1 (vloga): Poglavje 2.2.1 – 2.2.3** | 10 – popolno ustrezno |
| Projekt s svojim ciljem (tj. novo/izboljšano ponudbo) prepoznava in rešuje družbeni problem ali izziv dolgožive družbe, ki je v S5 naslovljen horizontalno: razvoj srebrne ekonomije in spodbujanje družbenih (socialnih) inovacij ali deloma rešuje družbeni problem ali izziv na enem izmed desetih prednostnih področij S5. Pri opredelitvi problema/izziva in njegove rešitve prijavitelj izhaja iz strateških dokumentov oziroma relevantne podlage (strategije, analize ipd., katero tudi priloži v obliki spletne povezave ali fizično), ki pa ne opredeljuje izbranega problema oziroma izziva na nacionalni ali lokalni ravni ali pa je splošne narave (npr. medijske objave).  *V sklopu tega merila se ocenjuje tudi jasnost opredelitve poslovne ideje ali modela, ki mora biti natančno in smiselno predstavljen, usmerjen v konkretne cilje ter se navezovati na prednostno področje, ki ga prijavitelj opredeli v vlogi.*  **Primer posrednega reševanja izziva, tj. predlagana ponudba posredno prispeva k izboljšanju trenutnega stanja: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov ter ugotavlja, da ponudba na trgu ne vključuje prilagojene notranje opreme potrebam starejših in bo v sklopu projekta razvil digitalno platformo, ki bo združevala ponudnike storitev, ki sodelujejo pri načrtovanju notranjih elementov in strokovnjake iz gerontologije z namenom oblikovanja prilagojenih notranjih elementov, bo na tak način posredno prispevala k razvoju ponudbe, ki bo pripomogla k podaljševanju samostojnega življenja starejših v domačem okolju torej bo posredno odgovoril na izzive, s katerimi se soočajo starostniki.**  **Ocenjena bo obrazložitev v Obrazcu št. 1 (vloga): Poglavje 2.2.1 – 2.2.3** | 5 – delno ustrezno |
| Projekt s svojim ciljem (tj. novo/izboljšano ponudbo) ne prepoznava in ne rešuje družbenega problema ali izziva niti na enem izmed desetih prednostnih področij S5 niti horizontalnem področju S5, ali v vlogi tega ustrezno vsebinsko ne opredeli. Pri opredelitvi problema/izziva in njegove rešitve prijavitelj ne izhaja iz strateških dokumentov oziroma relevantne podlage (strategije, analize ipd.) na nacionalni ali lokalni ravni in/ali te ne priloži.  *V sklopu tega merila se ocenjuje tudi jasnost opredelitve poslovne ideje ali modela, ki mora biti natančno in smiselno predstavljen, usmerjen v konkretne cilje ter se navezovati na prednostno področje, ki ga prijavitelj opredeli v vlogi.*  **Primer prepoznavanja izziva, tj. predlagana ponudba ne prispeva k izboljšanju trenutnega stanja: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov ne opredeli konkretnega problema ali se usmeri v splošno opredelitev, da ponudba na trgu ni prilagojena starejšim ter predvideva razvoj produkta ali storitve, ki na trgu že obstaja in je namenjena vsem potrošnikom oziroma kupcem, ne glede na njihove potrebe.**  **Ocenjena bo obrazložitev v Obrazcu št. 1 (vloga): Poglavje 2.2.1 – 2.2.3** | 0 – neustrezno/nesprejemljivo |
| * 1. USTREZNOST PROJEKTA - Ustreznost projekta glede na potrebe ciljne skupine uporabnikov, deležnikov ali kupcev | **Možnih največ 10 točk** |
| Projekt jasno prepoznava in neposredno opredeljuje ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev, njegova izbira ciljne skupine je glede na predlagan projekt v celoti ustrezna. Pri tem izbiro ciljne skupine prijavitelj opredeli tudi na podlagi lastne ali tuje analize, ki jo priloži v obliki spletne povezave ali fizično.  *V sklopu tega merila se ocenjuje tudi jasnost opisa doprinosa edinstvene vrednosti projekta za opredeljeno ciljno skupino ter velikost in potencial naslovljenega trga.*  **Primer jasno prepoznane in opredeljene ciljne skupine, tj. prijavitelj na podlagi analize, dostopnih podatkov, raziskave trga, strokovne presoje ali drugih virov jasno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov, opredeli ciljno skupino na podlagi kvalitativne in kvantitativne analize, katera izkazuje, da so starostniki npr. nad 70 let, zaradi neprilagojenih življenjskih pogojev izpostavljeni povečanemu tveganju za nesreče v domačem okolju ter so lahko zato prisiljeni to okolje celo zapustiti.**  **Ocenjena bo obrazložitev v Obrazcu št. 1 (vloga): Poglavje 2.2.4** | 10 – popolno ustrezno |
| Projekt prepoznava in splošno opredeljuje ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev, njegova izbira ciljne skupine glede na predlagan projekt ni v celoti ustrezna. Pri tem izbiro ciljne skupine opredeli na podlagi splošnih virov, ki niso osnovani na podlagi konkretnih analiz oziroma preverljivih virov, ki jih ne glede na to priloži.  *V sklopu tega merila se ocenjuje tudi jasnost opisa doprinosa edinstvene vrednosti projekta za opredeljeno ciljno skupino ter velikost in potencial naslovljenega trga.*  **Primer splošno prepoznane in opredeljene ciljne skupine, tj. prijavitelj na podlagi nestrukturiranih virov splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov, opredeli ciljno skupino na podlagi javnih objav v medijih oziroma ugotavlja, da ponudba notranje opreme na trgu ne prinaša rešitev glede na potrebe starejših, brez konkretne opredelitve starostne skupine ali konkretnih zaznanih težav te skupine.**  **Ocenjena bo obrazložitev v Obrazcu št. 1 (vloga): Poglavje 2.2.4** | 5 – delno ustrezno |
| Projekt ne prepoznava in/ali nejasno opredeljuje ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev oziroma je izbor ciljne skupine glede na predlagani projekt neustrezna. Pri tem prijavitelj ciljne skupine ne opredeli na podlagi analiz, virov ali drugih dokumentov ter teh ne priloži.  *V sklopu tega merila se ocenjuje tudi jasnost opisa doprinosa edinstvene vrednosti projekta za opredeljeno ciljno skupino ter velikost in potencial naslovljenega trga.*  **Primer ne-prepoznane in/ali ne-opredeljene ciljne skupine, tj. prijavitelj na podlagi splošnih domnev, nepodprtih z relevantnimi viri splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta in/ali te sploh ne opredeli: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov, opredeli ciljno skupino kot vse zainteresirane kupce na trgu.**  **Ocenjena bo obrazložitev v Obrazcu št. 1 (vloga): Poglavje 2.2.4** | 0 – neustrezno/nesprejemljivo |
| * 1. USTREZNOST PROJEKTA - Ustreznost idejne zasnove ponudbe tj. v projektu razvite storitve ali blaga | **Možnih največ 10 točk** |
| Projekt poda jasno opredelitev oziroma idejno zasnovo ponudbe blaga ali storitve, ki predstavlja projektni cilj. Pri tem prijavitelj opredeli konkretne lastnosti blaga ali storitve, dodano vrednost za uporabnike, kupce oziroma izbrano ciljno skupino in vpliv ponudbe blaga ali storitve na izbrani družbeni problem ali izziv v okolju, kjer deluje.  *V sklopu tega merila se ocenjuje tudi prispevek projekta k spodbujanju regionalnega razvoja, kar vključuje vpliv na lokalno gospodarstvo ter izboljšanje kvalitete življenja na določenem območju, ter morebiten pozitiven učinek projekta na gospodarske akterje v Sloveniji, katerih položaj bi se lahko zaradi projekta okrepil.*  **Primer jasne opredelitve oziroma idejne zasnove ponudbe, tj. predlagana ponudba oziroma blago ali storitev je nova ali bistveno izboljšanja od obstoječe. Pri tem prijavitelj jasno opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje, v kolikor je to relevantno, uporabnost oziroma uporabna vrednost, cena, dostopnost, ali omogoča možnost prilagoditve uporabnikom. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov predstavi celostno idejo novega kuhinjskega elementa z vsemi prednostmi za izbrano ciljno skupino uporabnikov.**  **Ocenjena bo obrazložitev v Obrazcu št. 1 (vloga): Poglavje 2.2.5** | 10 – popolno ustrezno |
| Projekt poda splošno opredelitev oziroma idejno zasnovo ponudbe blaga ali storitve, ki predstavlja projektni cilj. Pri tem prijavitelj podrobneje ne opredeli lastnosti blaga ali storitve oziroma splošno opredeli dodano vrednost za uporabnike, kupce oziroma izbrano ciljno skupino in vpliv ponudbe na izbrani družbeni problem ali izziv v okolju, kjer deluje.  *V sklopu tega merila se ocenjuje tudi prispevek projekta k spodbujanju regionalnega razvoja, kar vključuje vpliv na lokalno gospodarstvo ter izboljšanje kvalitete življenja na določenem območju, ter morebiten pozitiven učinek projekta na gospodarske akterje v Sloveniji, katerih položaj bi se lahko zaradi projekta okrepil.*  **Primer splošne opredelitve oziroma idejne zasnove ponudbe, tj. predlagana ponudba oziroma blago ali storitev je opredeljena, ni pa mogoče oceniti, ali je izboljšanja od obstoječe, pri tem prijavitelj le deloma ali nejasno opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje v kolikor je to relevantno, uporabnost oziroma uporabna vrednost, cena, dostopnost, ali omogoča možnost prilagoditve uporabnikom. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov predstavi splošno idejo nove platforme za povezovanje deležnikov za oblikovanje notranjih elementov.**  **Ocenjena bo obrazložitev v Obrazcu št. 1 (vloga): Poglavje 2.2.5** | 5 – delno ustrezno |
| Projekt ne poda opredelitve oziroma idejne zasnove ponudbe blaga ali storitve, ki predstavlja projektni cilj oziroma je ta nejasna. Pri tem prijavitelj ne opredeli lastnosti blaga ali storitve, ne opredeli dodane vrednosti za uporabnike, kupce oziroma izbrano ciljno skupino in vpliva ponudbe na izbrani družbeni problem ali izziv v okolju, kjer deluje.  *V sklopu tega merila se ocenjuje tudi prispevek projekta k spodbujanju regionalnega razvoja, kar vključuje vpliv na lokalno gospodarstvo ter izboljšanje kvalitete življenja na določenem območju, ter morebiten pozitiven učinek projekta na gospodarske akterje v Sloveniji, katerih položaj bi se lahko zaradi projekta okrepil.*  **Primer nejasne opredelitve oziroma idejne zasnove ponudbe, tj. predlagana ponudba oziroma blago ali storitev ni specificirana, pri tem ne opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje v kolikor je to relevantno, uporabnost oziroma uporabna vrednost, cena, dostopnost, ali omogoča možnost prilagoditve uporabnikom. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov predstavi idejo, da bo ponudbo razvil, vendar je ne opiše ali je opis nerazumljiv oziroma povsem nejasen.**  **Ocenjena bo obrazložitev v Obrazcu št. 1 (vloga): Poglavje 2.2.5** | 0– neustrezno/nesprejemljivo |
| * 1. USTREZNOST PROJEKTA - Razvoj družbene inovacije[[8]](#footnote-9) | **Možnih največ 20 točk** |
| Projekt neposredno vpeljuje družbeno inovacijo, tj. novost ali spremembo (blago/izdelek, proces, storitev, model ipd.). Pri tem ponujena rešitev predstavlja bolj učinkovito, trajnostno in pravično obliko reševanja izbranega družbenega problema oziroma izziva, ki ga rešuje v okolju, kjer deluje.  **Primer neposredne vpeljave družbene inovacije, tj. prijavitelj jasno opiše novost ali spremembo, ki jo bo vpeljal v sklopu aktivnosti, kot delovni proces ali v sklopu oblikovanja rezultata projekta tj. ponudbe, pri tem jasno opiše, zakaj je proces ali ponudba bolj učinkovita ob obstoječih rešitev dostopnih na trgu, bolj dostopna uporabnikov ali/in kupcem in bolj trajnostna od obstoječe ponudbe. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov predstavi celosten postopek, ki vključuje tako raziskovalce, uporabnike kot ponudnike, ki sooblikujejo novo notranjo kuhinjsko enoto oblikovano po krožnem modelu ter s svetlobnimi in zvočnimi elementi, ki opozarjajo izbrano ciljno skupino na nujnost priprave obrokov ob določenem času.**  **Ocenjena bo obrazložitev v Obrazcu št. 1 (vloga): Poglavje 2.2.6** | 20 – popolno ustrezno |
| Projekt ne vpeljuje družbe inovacije, tj. novosti ali spremembe (blago/izdelek, proces, storitev, model ipd.). Pri tem s ponujeno rešitvijo neposredno rešuje izbrani družbeni problem ali izziv v okolju, kjer deluje.  **Primer ne-vpeljave družbene inovacije, ki ne glede na to bistveno izboljšuje obstoječe stanje oziroma rešuje izbrani družbeni problem tj. prijavitelj opiše novost ali spremembo, ki jo bo vpeljal v sklopu aktivnosti, vendar pri tem uporablja obstoječe preverjene modele proizvodnje, predelave, razvoja. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov uporabi obstoječe mreže in postopke, ki so že vzpostavljeni za prilagoditev notranjih prostorov različnim ciljnim skupinam, ki jih nadgradi posebej za potrebe starostnikov.**  **Ocenjena bo obrazložitev v Obrazcu št. 1 (vloga): Poglavje 2.2.6** | 10 – delno ustrezno |
| Projekt ne vpeljuje družbe inovacije, tj. novosti ali spremembe (blago/izdelek, proces, storitev, model ipd.). Pri tem s ponujeno rešitvijo deloma ali sploh ne rešuje izbranega družbenega problema ali izziva v okolju, kjer deluje.  **Primer ne-vpeljave družbene inovacije, ki le deloma ali sploh ne izboljšuje obstoječega stanja oziroma le deloma rešuje izbrani družbeni problem tj. prijavitelj ne opiše ali nejasno opiše novost ali spremembo, ki jo bo vpeljal v sklopu aktivnosti, pri tem uporablja obstoječe preverjene modele proizvodnje, predelave, razvoja ter namerava ponuditi rešitve, ki so že dostopne na trgu. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov nejasno opredeli postopek razvoja in končno ponudbo na osnovi obstoječih praks, ki jih že izvaja ter z načrtovano ponudbo rešuje izzive splošne javnosti.**  **Ocenjena bo obrazložitev v Obrazcu št. 1 (vloga): Poglavje 2.2.6** | 0 – neustrezno/nesprejemljivo |
| 1.5 USTREZNOST PROJEKTA – Ustreznost kadrovskega načrta | **Možnih največ 10 točk** |
| Prijavitelj je v Obrazcu št. 1 jasno opredeli delovne naloge vodje projekta, ki se skladajo s predvidenimi aktivnostmi projekta ter nesporno prispevajo k zasledovanju rezultatov, ciljev in kazalnikov projekta. Obseg dela je realno ocenjen, delovne naloge pa odražajo tudi realne potrebe glede delovnih nalog, ki izhajajo iz predlaganega projekta. V primeru, da je prijavitelj predvidel tudi druge zaposlitve vezane na projekt, so delovne naloge predlaganega tima (skupine) jasno in nesporno opredeljene in odražajo realne potrebe glede na predvideno vsebino projekta oziroma glede na predvideno zahtevnost in obseg dela.  **Primer jasne opredelitve ustreznosti kadrovskega načrta, tj. prijavitelj v vlogi podrobno opiše naloge in odgovornosti vseh ključnih članov projektne skupine, vključno z vodjo projekta. Prijavitelj jasno navede, da bo npr. odgovoren za koordinacijo celotnega tima, upravljanje časovnega načrta, poročanje o napredku in reševanje težav, ki se pojavijo med izvajanjem projekta. Prijavitelj tudi jasno oceni, koliko časa bo vodja projekta potreboval za te naloge, in utemelji, zakaj je predlagani obseg dela realen in ustrezen za dosego ciljev projekta. Če projekt vključuje tudi druge zaposlitve, na primer raziskovalce, tehnično osebje ali administrativno podporo, prijavitelj za vsako delovno mesto natančno opiše, kakšne naloge bodo ti posamezniki opravljali, kako te naloge prispevajo k uspešnosti projekta, ter zakaj je število predlaganih delovnih ur in obseg dela ustrezen glede na predvideno vsebino in zahtevnost projekta.**  **Ocenjena bo obrazložitev v Obrazcu št. 1 (vloga): Poglavje 2.6.** | 10 – popolno ustrezno |
| Prijavitelj je v Obrazcu št. 1 opredelil delovne naloge vodje projekta, ki se v celoti ne skladajo s predvidenimi aktivnostmi projekta ter deloma prispevajo k zasledovanju rezultatov, ciljev in kazalnikov projekta. Obseg dela ni v celoti realno ocenjen, delovne naloge pa ne odražajo realne potrebe glede delovnih nalog, ki izhajajo iz predlaganega projekta. V primeru, da je predvidel tudi druge zaposlitve vezane na projekt, so delovne naloge predlaganega tima (skupine) opredeljene in v večji meri odražajo potrebe glede na predvideno vsebino projekta oziroma glede na predvideno zahtevnost in obseg dela.  **Primer nejasne opredelitve ustreznosti kadrovskega načrta, tj. prijavitelj sicer opredeli delovne naloge vodje projekta, vendar te naloge niso popolnoma usklajene s predvidenimi aktivnostmi projekta. Čeprav nekatere naloge, kot so spremljanje napredka in koordinacija tima, prispevajo k zasledovanju rezultatov, ciljev in kazalnikov projekta, pa ni jasno, kako vse naloge vodje prispevajo k temu cilju. Prijavitelj je ocenil obseg dela vodje projekta, vendar ta ocena ni realna oziroma je zgolj delno realna, npr. predlagan je prevelik obseg ur za naloge, ki niso neposredno povezane z glavnimi aktivnostmi projekta, kar kaže na pomanjkanje natančne ocene glede resničnih potreb. Delovne naloge vodje ali drugih zaposlenih ne odražajo povsem realnih potreb, kar lahko pomeni, da so nekatere naloge podcenjene ali precenjene glede na dejanske zahteve projekta.**  **Ocenjena bo obrazložitev v Obrazcu št. 1 (vloga): Poglavje 2.6.** | 5 – delno ustrezno |
| Prijavitelj v Obrazcu št. 1 neustrezno ali sploh ne opredeli delovnih nalog vodje projekta, ki se ne ali zgolj deloma skladajo s predvidenimi aktivnostmi projekta ter delno ali sploh ne prispevajo k zasledovanju rezultatov, ciljev in kazalnikov projekta. Obseg dela ni realno ocenjen, delovne naloge ne odražajo pričakovanih delovnih nalog, ki izhajajo iz predlaganega projekta. V primeru, da je predvidel tudi drugih zaposlitev na projektu, delovne naloge predlaganega tima (skupine) niso nesporno opredeljene in ne odražajo realne potrebe glede na predvideno vsebino projekta oziroma glede na predvideno zahtevnost in obseg dela.  **Primer neustrezne opredelitve ustreznosti kadrovskega načrta, tj. prijavitelj neustrezno opredeli delovne naloge vodje projekta, kar pomeni, da naloge niso jasno določene ali pa sploh niso navedene. Če so naloge opredeljene, se le deloma ali sploh ne skladajo s predvidenimi aktivnostmi projekta oziroma ne prispevajo k doseganju rezultatov, ciljev in kazalnikov projekta, npr. vodji projekta so dodeljene splošne naloge, kot je skrb za administracijo, ki niso bistvene za izvedbo specifičnih projektnih aktivnosti, zaradi česar ni jasno, kako naj bi vodja projekta pomembno prispeval k uspešnosti projekta. Obseg dela za vodjo projekta ni realno ocenjen, kar pomeni, da so bodisi precenjene ure za nepomembne naloge bodisi so ključne naloge zanemarjene. Prijavitelj npr. predvideva veliko ur za naloge, ki niso neposredno povezane s cilji projekta, medtem ko naloge, ki so dejansko pomembne za projekt, niso ustrezno upoštevane.**  **Ocenjena bo obrazložitev v Obrazcu št. 1 (vloga): Poglavje 2.6.** | 0 – neustrezno/nesprejemljivo |
| 1. ZASNOVA PROJEKTA | **Možnih največ 40 točk** |
| * 1. ZASNOVA PROJEKTA – Ustreznost zasnove projekta | **Možnih največ 10 točk** |
| Projekt je zasnovan na način, da si aktivnosti logično sledijo, imajo smiselno opredeljen terminski načrt izvedbe, se vsebinsko dopolnjujejo in so podrobno razdelane ter zagotavljajo trajno delovanje prijavitelja na trgu. Načrtovane aktivnosti, naloge in metode dela sledijo cilju projekta in razvoju oziroma vpeljavi nove ali izboljšanje storitve ali blaga.  *V sklopu tega merila se ocenjuje jasnost in detajlnost načrta aktivnosti, ki vključuje, razdelane delovne sklope in njihovo vsebino ter potencialna vzpostavitev odnosa z zunanjimi deležniki.*  **Primer jasne in ustrezne opredelitve projektnih aktivnosti tj. predlagane načrtovane aktivnosti sledijo logičnemu vsebinskemu načrtu, z namenom doseganja konkretnega cilja projekta in so jasno opisane. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov prijavitelj načrtuje analizo stanja, ključnih deležnikov ter potreb in na podlagi le-tega najprej pripravi prototip načrtovanega produkta, ki ga nato preizkusi v praksi, opredeli metode izdelave in ključne dobavitelje materialov ter način vpeljave na trg ter trženja izbrani ciljni skupini.**  **Ocenjena bo obrazložitev v Obrazcu št. 1 (vloga): Poglavje 2.9.** | 10 – popolno ustrezno |
| Projekt je zasnovan na način, da si aktivnosti mestoma logično sledijo, se vsebinsko deloma dopolnjujejo in so deloma razdelane, terminski načrt ni v celoti skladen s predvidenimi aktivnostmi oziroma ne odraža faz razvoja projekta. Iz vloge prijavitelja ni jasno razvidno, kako bo zagotavljal trajno delovanje na trgu. Načrtovane aktivnosti, naloge in metode dela večinoma sledijo cilju projekta in razvoju oziroma vpeljavi nove ali izboljšanje storitve ali blaga, delovanje po zaključku financiranja je opredeljeno splošno.  *V sklopu tega merila se ocenjuje jasnost in detajlnost načrta aktivnosti, ki vključuje, razdelane delovne sklope in njihovo vsebino ter potencialna vzpostavitev odnosa z zunanjimi deležniki.*  **Primer deloma ustrezne opredelitve projektnih aktivnosti tj. predlagane načrtovane aktivnosti deloma sledijo logičnemu vsebinskemu načrtu, deloma sledijo splošnemu cilju projekta in so splošno opisane. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov prijavitelj načrtuje izdelavo produkta, za katerega ni jasno, kako ga bo proizvedel, kje bo pridobil surovine in splošno opredeli metode izdelave ter način vpeljave na trg ter trženja izbrani ciljni skupini.**  **Ocenjena bo obrazložitev v Obrazcu št. 1 (vloga): Poglavje 2.9.** | 5 – delno ustrezno |
| Projekt je zasnovan na način, da si aktivnosti nelogično sledijo, se vsebinsko ne dopolnjujejo in niso podrobno razdelane, terminski načrt ni smiselno oblikovan in ne omogoča izvedbe aktivnosti oziroma trajnosti projekta. Načrtovane aktivnosti, naloge in metode le deloma ali sploh ne sledijo cilju projekta in razvoju oziroma vpeljavi nove ali izboljšanje storitve ali blaga.  *V sklopu tega merila se ocenjuje jasnost in detajlnost načrta aktivnosti, ki vključuje, razdelane delovne sklope in njihovo vsebino ter potencialna vzpostavitev odnosa z zunanjimi deležniki.*  **Primer neustrezne opredelitve projektnih aktivnosti tj. predlagane načrtovane aktivnosti ne sledijo logičnemu vsebinskemu načrtu, ne sledijo splošnemu cilju projekta in so nejasno opisane. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov prijavitelj načrtuje izdelavo produkta, za katerega ni jasno, kako ga bo proizvedel, kje bo pridobil surovine in ne opredeli metode izdelave ter načina vpeljave na trg ter ne predstavi prednosti produkta za izbrano ciljno skupino.**  **Ocenjena bo obrazložitev v Obrazcu št. 1 (vloga): Poglavje 2.9.** | 0 – neustrezno/nesprejemljivo |
| * 1. ZASNOVA PROJEKTA - Izvedljivost projekta | **Možnih največ 10 točk** |
| Načrtovane aktivnosti so nujno potrebne za izvedbo projekta ter izvedljive v predvidenem času (so realno načrtovane), ki ga je prijavitelj določil za izvedbo projekta. Tržna analiza in strategija trženja nove ali izboljšane ponudbe je celovita in odraža tržni potencial projekta.  **Primer ustrezne opredelitve projektnih aktivnosti tj. predlagane načrtovane aktivnosti sledijo logičnemu terminskemu načrtu in bistveno prispevajo doseganju konkretnega cilja projekta. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov prijavitelj jasno opredeli faze projekta od analize, zasnove do lansiranja na trg, pri tem pri vsaki aktivnosti argumentira, kako posamezna faza prispeva k nadaljevanju projekta oziroma doseganju cilja torej podaljševanju samostojnega bivanja starostnikov v lastnem domu. V tržni analizi celovito predstavi trenutno stanje na trgu, v kolikor obstaja konkurenca v okolju, kjer deluje, jo prijavitelj opišite, prav tako opredeli ciljni trg v smislu tržnega potenciala, kje oziroma bo prodajal in tržil svoje storitve, prednosti in slabosti te izbire, prijavitelj navede nove prodajne kanale, načine na kakšen način bo o ponudbi informirali kupce oziroma uporabnike oziroma načine oglaševanja.**  **Ocenjena bo obrazložitev v Obrazcu št. 1 (vloga): Poglavje 2.2.7. in 2.9.** | 10 – popolno ustrezno |
| Načrtovane aktivnosti so deloma potrebne za izvedbo projekta ter deloma izvedljive v predvidenem času, ki ga je prijavitelj določil za izvedbo projekta. Tržna analiza in strategija trženja nove ali izboljšane ponudbe ni celovita in v celoti ne odraža tržnega potenciala projekta.  **Primer deloma ustrezne opredelitve projektnih aktivnosti tj. predlagane načrtovane aktivnosti deloma sledijo logičnemu terminskemu načrtu in deloma prispevajo k doseganju konkretnega cilja projekta. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov prijavitelj splošno ali nejasno opredeli faze projekta pri tem se ne nanaša na konkretne potrebe starostnikov ali proizvodnega procesa, delno argumentira nujnosti izvedbe vsake aktivnosti projekta ali nejasno opiše kako posamezna faza prispeva k nadaljevanju projekta oziroma doseganju cilja torej podaljševanju samostojnega bivanja starostnikov v lastnem domu.** **V tržni analizi necelovito predstavi trenutno stanje na trgu, deloma opiše konkurenco v okolju, kjer deluje, prav tako nejasno opredeli ciljni trg v smislu tržnega potenciala, kje bo prodajal in tržil svoje storitve, prednosti in slabosti te izbire, prijavitelj ne opredeli ali neustrezno opredeli nove prodajne kanale oziroma načine na kakšen način bo o ponudbi informirali kupce oziroma uporabnike ter načine oglaševanja.**  **Ocenjena bo obrazložitev v Obrazcu št. 1 (vloga): Poglavje 2.2.7. in 2.9.** | 5 – delno ustrezno |
| Načrtovane aktivnosti niso nujno potrebne za izvedbo projekta ter niso izvedljive v predvidenem času, ki ga je prijavitelj določil za izvedbo projekta. Tržna analiza in strategija trženja nove ali izboljšane ponudbe je ni celovita in v celoti ne odraža tržnega potenciala projekta  **Primer neustrezne opredelitve projektnih aktivnosti tj. predlagane načrtovane aktivnosti ne sledijo logičnemu terminskemu načrtu in ne prispevajo k doseganju konkretnega cilja projekta. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov prijavitelj ne opredeli faz projekta pri tem se ne nanaša na konkretne potrebe starostnikov ali proizvodnega procesa, ne argumentira nujnosti izvedbe vsake aktivnosti projekta ali ne opiše kako posamezna faza prispeva k nadaljevanju projekta oziroma doseganju cilja.** **V tržni analizi nejasno predstavi trenutno stanje na trgu, pomanjkljivo ali zelo splošno opiše konkurenco v okolju, kjer deluje, prav tako splošno ali sploh ne opredeli ciljnega trga v smislu tržnega potenciala, kje oziroma bo prodajal in tržil svoje storitve, ne poda prednosti in slabosti te izbire in ne opredeli ali neustrezno opredeli nove prodajne kanale oziroma načine na kakšen način bo o ponudbi informirali kupce oziroma uporabnike ter načine oglaševanja.**  **Ocenjena bo obrazložitev v Obrazcu št. 1 (vloga): Poglavje 2.2.7. in 2.9.** | 0 – neustrezno/nesprejemljivo |
| * 1. ZASNOVA PROJEKTA - Ustreznost izbranih kazalnikov projekta | **Možnih največ 10 točk** |
| V projektu so poleg obveznega specifičnega kazalnika predvideni dodatni kazalniki, ki neposredno prispevajo k doseganju cilja projekta, so smiselno opredeljeni, realno dosegljivi v predvidenem času, jasno so tudi določeni načini za preverjanje doseganja kazalnikov. Kazalniki so kvalitativno in kvantitativno opredeljeni, ambiciozni ter realni glede na ugotovljeno stanje problema oziroma izziva. Pri tem je prijavitelj predložil tudi vsebinsko utemeljen način merjenja kazalnikov, ki je preverljiv in omogoča nadaljnjo analizo.  *V sklopu tega merila se ocenjuje tudi opredelitev dostopa do ustreznih virov, ki zagotavljajo izvedljivost projekta, kot so oprema in prostori oziroma ustrezno načrtovanje v primeru potencialnih tveganj.*  **Primer ustreznega izbora kazalnikov, tj. prijavitelj popolnoma jasno numerično opredeli lasten kazalnik ter določi jasne mejnike doseganje le-tega ter načine za njegovo merjenje. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, izbere kazalnik število proizvedenih novih elementov do 31. 12. 2025 in število uporabnikov izdelka do 31. 6. 2029. Pri tem kot način merjenja št. proizvodov ter št. prodanih izdelkov namerava dokazati z verodostojnimi listinami, npr. računi, kar podkrepi z dejstvom, da bo zaradi doseženega kazalnika temu številu uporabnikov neposredno izboljšal življenjske pogoje na domu.**  **Ocenjena bo obrazložitev v Obrazcu št. 1 (vloga): Poglavje 2.5.** | 10 – popolno ustrezno |
| V projektu so poleg obveznega specifičnega kazalnika predvideni dodatni kazalniki, ki posredno prispevajo k doseganju cilja projekta, so vsebinsko pomanjkljivo opredeljeni, deloma dosegljivi v predvidenem času, predviden način za preverjanje doseganja kazalnikov ni v celoti ustrezen. Kazalniki so deloma kvalitativno in kvantitativno opredeljeni ter deloma realni glede na ugotovljeno stanje problema oziroma izziva. Pri tem je prijavitelj predložil tudi vsebinsko utemeljen način merjenja kazalnikov, ki pa ni preverljiv in ne omogoča nadaljnje analize.  *V sklopu tega merila se ocenjuje tudi opredelitev dostopa do ustreznih virov, ki zagotavljajo izvedljivost projekta, kot so oprema in prostori oziroma ustrezno načrtovanje v primeru potencialnih tveganj.*  **Primer deloma ustreznega izbora kazalnikov, tj. prijavitelj numerično opredeli lasten kazalnik ter splošno opredeli mejnike za doseganje le-tega ter načine za njegovo merjenje. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, izbere kazalnik število proizvedenih novih elementov do konca izvajanja projekta tj. 30. 9. 2029. Pri tem splošno opiše, da bo spremljal proizvodni proces in bo izboljšal pogoje življenja starostnikov.**  **Ocenjena bo obrazložitev v Obrazcu št. 1 (vloga): Poglavje 2.5.** | 5 – delno ustrezno |
| V projektu je predviden le obvezen specifični kazalnik ali/in so predvideni dodatni kazalniki, ki zgolj posredno prispevajo ali sploh ne prispevajo k doseganju cilja projekta, so vsebinsko pomanjkljivo opredeljeni in niso dosegljivi v predvidenem času, način za preverjanje doseganja kazalnikov ni določen ali ni ustrezen. Kazalniki so deloma kvalitativno in kvantitativno opredeljeni ter nerealni glede na ugotovljeno stanje problema oziroma izziva. Pri tem prijavitelj ni predložil vsebinsko utemeljenega načina merjenja kazalnikov.  *V sklopu tega merila se ocenjuje tudi opredelitev dostopa do ustreznih virov, ki zagotavljajo izvedljivost projekta, kot so oprema in prostori oziroma ustrezno načrtovanje v primeru potencialnih tveganj.*  **Primer neustreznega izbora kazalnikov, tj. prijavitelj načrtuje kazalnik, ki ne prispeva k konkretnemu cilju projekta. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov prijavitelj in kot kazalnik v sklopu projekta izbere število vključenih institucij v posvete glede potreb starostnikov ob zaključku projekta, pri tem kot metodo preverjanja doseganja kazalnika navede posredovana vabila.**  **Ocenjena bo obrazložitev v Obrazcu št. 1 (vloga): Poglavje 2.5.** | 0 – neustrezno/nesprejemljivo |
| * 1. ZASNOVA PROJEKTA - Družbeni učinki[[9]](#footnote-10) | **Možnih največ 10 točk** |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek oziroma učinke, slednji so merljivi in jasno opredeljeni. Prijavitelj je izbral ustrezen način oziroma metodo spremljanja družbenih učinkov.  **Primer jasne opredelitve ustvarjanja neposrednih družbenih učinkov, tj. prijavitelj jasno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, kar lahko numerično dokaže. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, z novim izdelkom neposredno vpliva na kakovost življenja uporabnikov, pri tem opiše kako zmanjša stroške namestitve starostnikov zunaj lastnega doma, podaljšuje obdobje njihove samostojnosti in posledično splošnega psihofizičnega počutja, kar dokaže s spremljanjem konkretnih rezultatov s pomočjo ankete in naknadno analizo rezultatov ter generiranjem celovitega modela družbenih učinkov.**  **Ocenjena bo obrazložitev v Obrazcu št. 1 (vloga): Poglavje 2.3.** | 10 – popolno ustrezno |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek oziroma učinke, pri tem te ne odražajo opredeljenih ciljev ali so zelo splošno opredeljeni, prav tako niso jasno opredeljeni načini njihovega merjenja. Prijavitelj je izbral pomanjkljiv način oziroma metodo spremljanja družbenih učinkov.  **Primer nejasne opredelitve ustvarjanja neposrednih družbenih učinkov, tj. prijavitelj nejasno ali splošno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem splošno ali nejasno opredli načine merjenja. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov prijavitelj in načrtuje izdelavo prilagojenega kuhinjskega elementa, pri tem ne opiše kako z novim izdelkom vpliva na kakovost življenja uporabnikov ter splošno opiše, da bo učnike meril/spremljal s štetjem novih izdelkov na trgu brez nadaljnje analize in oblikovanja modela družbenih učinkov.**  **Ocenjena bo obrazložitev v Obrazcu št. 1 (vloga): Poglavje 2.3.** | 5 – delno ustrezno |
| V projektu so predvideni cilji projekta in/ali projektne aktivnosti, ki ustvarjajo posreden pozitivni družbeni učinek, vendar ta ne odraža opredeljenih ciljev ali je neustrezno opredeljen, prav tako niso ali so zelo pomanjkljivo opredeljeni načini merjenja. Prijavitelj je izbral neustrezen način oziroma metodo spremlja družbenih učinkov.  **Primer neustrezne opredelitve ustvarjanja neposrednih družbenih učinkov, tj. prijavitelj ne opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem tudi ne opredli načinov merjenja. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, pri tem ne opiše, kako z novim izdelkom vpliva na kakovost življenja uporabnikov ter bo merjenje izvajal, česar nadaljnje ne opredeli.**  **Ocenjena bo obrazložitev v Obrazcu št. 1 (vloga): Poglavje 2.3.** | 0 – neustrezno/nesprejemljivo |
| 1. **DODATNI MERILI** | **Možnih največ 20 točk** |
| * 1. VIŠINA ČISTIH PRIHODKOV | **Možnih največ 10 točk** |
| Višina čistih prihodkov od prodaje prijavitelja v predhodnem koledarskem letu glede na datum oddaje vloge (oziroma zadnjem dosegljivem izkazu poslovnega izida) je enaka ali višja od vrednosti predvidenih upravičenih stroškov prijavitelja za prijavljen projekt deljeno z 2 (višina čistih prihodkov od prodaje = ali > od celotnih upravičenih stroškov prijavitelja/2).    **Merilo se bo preverjalo na osnovi kopije podatkov iz izkaza prihodkov in odhodkov (izkaz poslovnega izida) za obdobje 1.1. - 31.12. leta pred oddajo vloge.** | 10 – popolno ustrezno |
| Višina čistih prihodkov od prodaje prijavitelja v predhodnem koledarskem letu glede na datum oddaje vloge (oziroma zadnjem dosegljivem izkazu poslovnega izida) je enaka ali višja od vrednosti predvidenih upravičenih stroškov prijavitelja za prijavljen projekt deljeno z 4 (višina čistih prihodkov od prodaje = ali > od celotnih upravičenih stroškov prijavitelja/4) vendar nižja od vrednosti predvidenih upravičenih stroškov prijavitelja za prijavljen projekt deljeno z 2 (višina čistih prihodkov od prodaje = ali > od celotnih upravičenih stroškov prijavitelja/2).    **Merilo se bo preverjalo na osnovi kopije podatkov iz izkaza prihodkov in odhodkov (izkaz poslovnega izida) za obdobje 1.1. - 31.12. leta pred oddajo vloge ter finančnega načrta operacije, Obrazec št. 2.** | 5 – delno ustrezno |
| Višina čistih prihodkov od prodaje prijavitelja v predhodnem koledarskem letu glede na datum oddaje vloge (oziroma zadnjem dosegljivem izkazu poslovnega izida) je nižja od vrednosti predvidenih upravičenih stroškov prijavitelja za prijavljen projekt deljeno s 4 (višina čistih prihodkov od prodaje = ali > od celotnih upravičenih stroškov prijavitelja/4).    **Merilo se bo preverjalo na osnovi kopije podatkov iz izkaza prihodkov in odhodkov (izkaz poslovnega izida) za obdobje 1.1. - 31.12. leta pred oddajo vloge.** | 0 – neustrezno |
| * 1. PRISPEVEK PROJEKTA K SREBRNI EKONOMIJI | **Možnih največ 10 točk** |
| Projekt neposredno prispeva k razvoju storitev ali blaga na področju srebrne ekonomije, tj. predlaga razvoj storitve ali blaga, ki rešuje izzive povezane s staranjem prebivalstva in posebnimi potrebami ljudi, starejših od 50 let. Aktivnosti povezane s srebrno ekonomijo se lahko izvajajo na vseh področjih gospodarskih dejavnosti, npr. zdravstvene storitve, povečanja mobilnosti, digitalizacije ipd. ter povečujejo odpornost starajoče družbe. (oziroma zadnji dosegljivi izkaz poslovnega izida pred oddajo vloge)  **Primer jasne opredelitve prispevka projekta k srebni ekonomiji je opredeljen že v Merilu 1.1. Drug primer projekta na področju srebrne ekonomije, v sklopu prednostnega področja S5 Zdravje - medicina (Aktivno in zdravo staranje), bi lahko vključeval razvoj pametne postelje, ki je posebej zasnovana za starejše osebe z omejeno mobilnostjo. Prijavitelj ugotavlja, da obstoječe postelje na trgu ne zadovoljujejo potreb starostnikov, ki težko vstajajo iz postelje, imajo težave s spanjem ali potrebujejo pomoč pri premikanju. V okviru projekta bi prijavitelj razvil pametno posteljo, ki vključuj npr. samodejno nastavljive funkcije, ki omogočajo dviganje in spuščanje različnih delov postelje, kar starejšim olajša vstajanje in leganje ter zmanjša potrebo po zunanji pomoči ter senzorje za spremljanje vitalnih znakov, ki spremljajo srčni utrip, dihanje in gibanje med spanjem ter opozorijo na morebitne zdravstvene težave, kar omogoča pravočasno ukrepanje.**  **Ocenjena bo obrazložitev v Obrazcu št. 1 (vloga): Poglavje 2.2.8.** | 10 – popolno ustrezno |
| Projekt posredno prispeva k razvoju storitev ali blaga na področju srebrne ekonomije, tj. predlaga razvoj storitve ali blaga, ki rešuje izzive povezane s staranjem prebivalstva in posebnimi potrebami ljudi, starejših od 50 let. Neposrednega učinka projekta za starejše prebivalstvo ni mogoče jasno razbrati iz prijaviteljeve vloge. Aktivnosti povezane s srebrno ekonomijo se lahko izvajajo na vseh področjih gospodarskih dejavnosti, npr. zdravstvene storitve, povečanj mobilnosti, digitalizacije ipd. ter povečujejo odpornost starajoče družbe.  **Primer posredne opredelitve prispevka projekta k srebni ekonomiji je opredeljen že v Merilu 1.1. Drug primer posrednega reševanja izzivov, kjer se v okviru projekta ustvarja pogoje ali podpira aktivnosti, ki bodo dolgoročno izboljšale trenutno stanje, je razvoj aplikacije** **za osebe z omejeno mobilnostjo. Prijavitelj ugotavlja, da trenutne storitve prevoza v urbanih okoljih niso ustrezno prilagojene potrebam starejših oseb z omejeno gibljivostjo. Namesto da bi prijavitelj neposredno razvijal nova prevozna sredstva, bo v sklopu projekta razvil aplikacijo, ki bo povezovala obstoječe ponudnike prevoza, kot so taksiji, avtobusi in storitve skupne vožnje, z uporabniki z omejeno mobilnostjo. Aplikacija bo omogočala uporabnikom, da enostavno najdejo in rezervirajo prilagojen prevoz, ki je ustrezen njihovim specifičnim potrebam (npr. vozila z rampami za invalidske vozičke, pomoč pri vstopanju in izstopanju iz vozila).**  **Ocenjena bo obrazložitev v Obrazcu št. 1 (vloga): Poglavje 2.2.8.** | 5 – delno ustrezno |
| Projekt ne prispeva k razvoju storitev ali blaga na področju srebrne ekonomije, tj. predlaga razvoj storitve ali blaga, ki rešuje izzive povezane s staranjem prebivalstva in posebnimi potrebami ljudi, starejših od 50 let. Aktivnosti povezane s srebrno ekonomijo se lahko izvajajo na vseh področjih gospodarskih dejavnosti, npr. zdravstvene storitve, povečanj mobilnosti, digitalizacije ipd. ter povečujejo odpornost starajoče družbe.  **Primer ne-prepoznavanja izziva, tj. predlagana ponudba ne prispeva k izboljšanju trenutnega stanja. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov, ne opredeli povezave med starostniki in konkretnim problemom, ki ga projekt rešuje ali se usmeri v splošno opredelitev, da ponudba na trgu ni prilagojena starejšim oziroma predvideva razvoj produkta ali storitve, ki na trgu že obstaja.**  **Ocenjena bo obrazložitev v Obrazcu št. 1 (vloga): Poglavje 2.2.8.** | 0 – neustrezno |
| **SKUPAJ** | **120 točk** |

Točke po dodatnih merilih (3) se dodelijo prijavitelju le v primeru, da doseže minimalni prag za Skop A (60 točk) po merilih (merila 1 in merila 2).

| SKUPAJ MERILA |  |
| --- | --- |
| SKUPAJ MERILA 1 in 2 | **100 točk** |
| SKUPAJ MERILA 1, 2 in 3 | **120 točk** |

Največje skupno možno število doseženih točk za prijavitelje v sklopu A je **120 točk**.

Sklop B

| MERILA ZA SKLOP B | *Najvišje št. točk* |
| --- | --- |
| 1. USTREZNOST PROJEKTA | **Možnih največ 50 točk** |
| * 1. USTREZNOST PROJEKTA - Ustreznost cilja projekta | **Možnih največ 10 točk** |
| Socialno podjetje s predlagano dejavnostjo jasno prepoznava in neposredno rešuje družbeni problem ali izziv na enem izmed desetih prednostnih področij S5. Pri opredelitvi problema/izziva in njegove rešitve prijavitelj izhaja iz strateških dokumentov oziroma relevantne podlage (strategije, analize ipd., katera je priložena kot spletna povezava ali fizično) in opredeljuje konkretni problem oziroma izziv na nacionalni ali lokalni ravni.  *V sklopu tega merila se ocenjuje tudi jasnost opredelitve poslovne ideje ali modela, ki mora biti natančno in smiselno predstavljen, usmerjen v konkretne cilje ter se navezovati na prednostno področje, ki ga prijavitelj opredeli v vlogi.*  **Primer neposrednega reševanja izziva, tj. predlagana dejavnost neposredno prispeva k izboljšanju trenutnega stanja: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje),, se osredotoča na problem dostopa do kakovostnih zdravstvenih storitev za starejše osebe v podeželskih območjih. Pri tem se opira na več vsebinsko povezanih analiz in poročil na lokalni in/ali nacionalni ravni, ki jasno izpostavljajo izziv starajoče se populacije in pomanjkanje dostopnih zdravstvenih storitev za starejše na oddaljenih območjih. Socialno podjetje predvideva, na podlagi, navedenih raziskav in analiz, vzpostavitev mobilne enote za svetovanje pri zdravstveni negi, ki bo obiskovala starejše osebe na podeželju in jim nudila osnovne podporne storitve, kot so meritve krvnega tlaka, svetovanje glede splošnega spremljanja zdravja in prehrane.**  **Ocenjena bo obrazložitev v Obrazcu št. 1 (vloga): Poglavje 2.2.1 – 2.2.2** | 10 – popolno ustrezno |
| Socialno podjetje s predlagano dejavnostjo deloma prepoznava in rešuje družbeni problem ali izziv dolgožive družbe, ki je v S5 naslovljen horizontalno: razvoj srebrne ekonomije in spodbujanje družbenih (socialnih) inovacij ali deloma rešuje družbeni problem ali izziv na enem izmed desetih prednostnih področij S5. Pri opredelitvi problema/izziva in njegove rešitve prijavitelj izhaja iz priloženih strateških dokumentov oziroma relevantne podlage (strategije, analize ipd.), ki pa ne opredeljuje konkretnega problema oziroma izziva ali pa so te splošne narave (npr. članki, ki so priloženi v obliki spletne povezave ali fizično) na nacionalni ali lokalni ravni.  *V sklopu tega merila se ocenjuje tudi jasnost opredelitve poslovne ideje ali modela, ki mora biti natančno in smiselno predstavljen, usmerjen v konkretne cilje ter se navezovati na prednostno področje, ki ga prijavitelj opredeli v vlogi.*  **Primer delnega reševanja izziva, tj. predlagana dejavnost deloma prispeva k izboljšanju trenutnega stanja: v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)in se v okviru dejavnosti osredotoča na pomanjkanja dostopa do zdravstvenih storitev v podeželskih območjih, vendar se pri tem navezuje na splošne analize in poročila, ki ne ponujajo konkretnih podatkov o specifičnih potrebah starejših ljudi v teh območjih. Rešitev vključuje splošno mobilno enoto za svetovanje pri zdravstveni negi brez konkretnih prilagoditev za specifične demografske skupine ali specifične potrebe.**  **Ocenjena bo obrazložitev v Obrazcu št. 1 (vloga): Poglavje 2.2.1 – 2.2.2** | 5 – delno ustrezno |
| Socialno podjetje s predlagano dejavnostjo ne prepoznava in ne rešuje družbenega problema ali izziva niti na enem izmed desetih prednostnih področij S5 niti horizontalnem področju S5 ali v vlogi tega ustrezno vsebinsko ne opredeli. Pri opredelitvi problema/izziva in njegove rešitve prijavitelj ne izhaja iz strateških dokumentov oziroma relevantne podlage (strategije, analize ipd.) na nacionalni ali lokalni ravni in/ali teh ne priloži.  *V sklopu tega merila se ocenjuje tudi jasnost opredelitve poslovne ideje ali modela, ki mora biti natančno in smiselno predstavljen, usmerjen v konkretne cilje ter se navezovati na prednostno področje, ki ga prijavitelj opredeli v vlogi.*  **Primer neprepoznanega izziva, tj. predlagana ponudba ne prispeva k izboljšanju trenutnega stanja:v primeru, da prijavitelj kandidira na prednostnem področju S5 Zdravje - medicina (Aktivno in zdravo staranje), kot podlago za prepoznavanje problema navaja splošne ocene, ki niso podkrepljene z viri. Pri tem ne prepozna konkretne problematike npr. dostopa do zdravstvenih storitev v podeželskih območjih, ter v okviru projekta predvidi oblikovanje dejavnosti, ki ni povezana z pomanjkanjem dostopnih zdravstvenih storitev za starejše na oddaljenih območjih. Primer take opredelitve je predlog izvedbe raziskave o učinkovitosti alternativnih zdravljenj v urbanih središčih, kar ne obravnava specifičnih izzivov, povezanih z dostopnostjo in kakovostjo zdravstvenih storitev v ruralnih območjih, ter ne prispeva k izboljšanju dostopa do preventivnih zdravstvenih storitev za starejše na oddaljenih območjih.**  **Ocenjena bo obrazložitev v Obrazcu št. 1 (vloga): Poglavje 2.2.1 – 2.2.2** | 0 – neustrezno/nesprejemljivo |
| * 1. USTREZNOST PROJEKTA - Ustreznost projekta glede na potrebe ciljne skupine uporabnikov, deležnikov ali kupcev | **Možnih največ 10 točk** |
| Socialno podjetje jasno prepoznava in neposredno opredeljuje ciljno skupino uporabnikov, deležnikov oziroma kupcev, ki jo nagovarja s predlagano dejavnostjo. Pri tem je njegova izbira ciljne skupine je glede na predlagano dejavnost v celoti ustrezna. Izbiro ciljne skupine prijavitelj opredeli na podlagi lastne ali tuje analize, ki jo priloži.  *V sklopu tega merila se ocenjuje tudi jasnost opisa doprinosa edinstvene vrednosti projekta za opredeljeno ciljno skupino ter velikost in potencial naslovljenega trga.*  **Primer jasno prepoznane in opredeljene ciljne skupine, tj. prijavitelj na podlagi analize, dostopnih podatkov, raziskave trga, strokovne presoje ali drugih virov jasno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih, opredeli ciljno skupino na podlagi kvalitativne in kvantitativne analize, katera izkazuje, da so starostniki v oddaljenih in ruralnih območjih zaradi različnih dejavnikov bolj izpostavljeni tveganju za kasnejše odkrivanje resnih zdravstvenih obolenj, saj se soočajo s težavami zaradi oddaljenosti od urbanih zdravstvenih centrov.**  **Ocenjena bo obrazložitev v Obrazcu št. 1 (vloga): Poglavje 2.2.3.** | 10 – popolno ustrezno |
| Socialno podjetje prepoznava in splošno opredeljuje ciljno skupino uporabnikov, deležnikov oziroma kupcev, ki jo nagovarja s predlagano dejavnostjo. Pri tem njegova izbira ciljne skupine glede na predlagano dejavnost ni v celoti ustrezna. Izbiro ciljne skupine opredeli na podlagi splošnih virov, ki niso osnovani na podlagi konkretnih analiz oziroma preverljivih iz relevantnih virov.  *V sklopu tega merila se ocenjuje tudi jasnost opisa doprinosa edinstvene vrednosti projekta za opredeljeno ciljno skupino ter velikost in potencial naslovljenega trga.*  **Primer splošno prepoznane in opredeljene ciljne skupine, tj. prijavitelj na podlagi nestrukturiranih virov splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih, opredeli ciljno skupino na podlagi javnih objav v medijih oziroma ugotavlja, da ponudba zdravstvenih storitev v ruralnih območjih ni zadostna, brez konkretne opredelitve starostne skupine ali konkretnih zaznanih težav te skupine.**  **Ocenjena bo obrazložitev v Obrazcu št. 1 (vloga): Poglavje 2.2.3.** | 5 – delno ustrezno |
| Socialno podjetje ne prepoznava in/ali nejasno opredeljuje ciljno skupino uporabnikov, deležnikov oziroma kupcev, ki jo nagovarja s predlagano dejavnostjo. Pri tem je izbor ciljne skupine glede na predlagano dejavnost neustrezna. Prijavitelj ciljne skupine ne opredeli na podlagi analiz, virov ali drugih dokumentov in teh tudi ne priloži.  *V sklopu tega merila se ocenjuje tudi jasnost opisa doprinosa edinstvene vrednosti projekta za opredeljeno ciljno skupino ter velikost in potencial naslovljenega trga.*  **Primer ne-prepoznane in/ali ne-opredeljene ciljne skupine, tj. prijavitelj na podlagi splošnih domnev, nepodprtih z relevantnimi viri splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta in/ali te sploh ne opredeli. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih, opredeli ciljno skupino kot vse posameznike, ki potrebujejo zdravstvene storitve.**  **Ocenjena bo obrazložitev v Obrazcu št. 1 (vloga): Poglavje 2.2.3.** | 0 – neustrezno/nesprejemljivo |
| * 1. USTREZNOST PROJEKTA - Ustreznost idejne zasnove ponudbe tj. v projektu razvite dejavnosti | **Možnih največ 10 točk** |
| Socialno podjetje poda jasno opredelitev oziroma idejno zasnovo dejavnosti, ki predstavlja projektni cilj. Pri tem prijavitelj opredeli konkretne korake razvoja dejavnosti ter cilj, ki ga želi z njo doseči. Konkretno opredeli tudi dodano vrednost za uporabnike, kupce oziroma ciljno skupino za izbrani družbeni problem ali izziv v okolju, kjer deluje ter trajnost dejavnosti.  *V sklopu tega merila se ocenjuje tudi prispevek projekta k spodbujanju regionalnega razvoja, kar vključuje vpliv na lokalno gospodarstvo ter izboljšanje kvalitete življenja na določenem območju, ter morebiten pozitiven učinek projekta na gospodarske akterje v Sloveniji, katerih položaj bi se lahko zaradi projekta okrepil.*  **Primer jasne opredelitve oziroma idejne zasnove dejavnosti, tj. predlagana dejavnost socialnega podjetja logično sledi fazam razvoja ponudbe, je realno načrtovana in oblikovana s ciljem trajnega opravljanja dejavnosti. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje), z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih, predstavi celostni razvoj mobilne enote po fazah, vključno s promocijo oziroma komercializacijo ter opredeli prednosti te dejavnosti za izbrano ciljno skupino uporabnikov. Pri tem upošteva realne omejitve in specifike okolja v katerem socialno podjetje posluje oziroma bo poslovalo ter konkretno opredeli konkretno ponudbo oziroma načrtovano dejavnost socialnega podjetja.**  **Ocenjena bo obrazložitev v Obrazcu št. 1 (vloga): Poglavje 2.2.4** | 10 – popolno ustrezno |
| Socialno podjetje poda splošno opredelitev oziroma idejno zasnovo dejavnosti, ki predstavlja projektni cilj. Pri tem prijavitelj podrobneje pomanjkljivo opredeli konkretnih korakov razvoja dejavnosti ter cilja, ki ga želi z njo doseči. Konkretno ne opredeli oziroma splošno opredeli dodano vrednost za uporabnike, kupce oziroma ciljno skupino za izbrani družbeni problem ali izziv v okolju, kjer deluje, prav tako pomanjkljivo opredeli trajnost dejavnosti.  *V sklopu tega merila se ocenjuje tudi prispevek projekta k spodbujanju regionalnega razvoja, kar vključuje vpliv na lokalno gospodarstvo ter izboljšanje kvalitete življenja na določenem območju, ter morebiten pozitiven učinek projekta na gospodarske akterje v Sloveniji, katerih položaj bi se lahko zaradi projekta okrepil.*  **Primer splošne opredelitve oziroma idejne zasnove dejavnosti, tj. predlagana dejavnost socialnega podjetja večinoma logično sledi fazam razvoja ponudbe, je v večjem obsegu realno načrtovana in oblikovana s ciljem trajnega opravljanja dejavnosti. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje), z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih, v večjem obsegu predstavi celostni razvoj mobilne enote pri tem opredeli vsaj ključne faze projekta, ter deloma ustrezno opredeli prednosti te dejavnosti za izbrano ciljno skupino uporabnikov. Pri tem deloma upošteva omejitve in specifike okolja v katerem socialno podjetje posluje oziroma bo poslovalo ter splošno opredeli konkretno ponudbo oziroma načrtovano dejavnost podjetja.**  **Ocenjena bo obrazložitev v Obrazcu št. 1 (vloga): Poglavje 2.2.4** | 5 – delno ustrezno |
| Socialno podjetje ne poda opredelitve oziroma idejne zasnove dejavnosti, ki predstavlja projektni cilj oziroma je ta nejasna. Pri tem prijavitelj ne opredeli konkretnih korakov razvoja dejavnosti ter cilja, ki ga želi z njo doseči. Konkretno ne opredeli oziroma splošno opredeli dodano vrednost za uporabnike, kupce oziroma ciljno skupino za izbrani družbeni problem ali izziv v okolju, kjer deluje, trajnosti dejavnosti ne opredeli oziroma jo neustrezno opredeli.  *V sklopu tega merila se ocenjuje tudi prispevek projekta k spodbujanju regionalnega razvoja, kar vključuje vpliv na lokalno gospodarstvo ter izboljšanje kvalitete življenja na določenem območju, ter morebiten pozitiven učinek projekta na gospodarske akterje v Sloveniji, katerih položaj bi se lahko zaradi projekta okrepil.*  **Primer nejasne opredelitve oziroma idejne zasnove dejavnosti, tj. predlagana dejavnost socialnega podjetja nelogično sledi fazam razvoja ponudbe oziroma te niso ustrezno opredeljene, je nerealno načrtovana in oblikovana, trajnost dejavnosti ni v celoti ali sploh ni opredeljena. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje), z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih, v splošno ali nejasno predstavi celostni razvoj mobilne enote pri tem ne opredeli niti ključnih faz projekta, v ter nepopolno opredeli prednosti te dejavnosti za izbrano ciljno skupino uporabnikov ali je sploh ne opredeli. Pri tem ne upošteva omejitev in specifik okolja v katerem socialno podjetje posluje oziroma bo poslovalo ter skopo ali sploh ne opredeli konkretno ponudbo oziroma načrtovano dejavnost podjetja.**  **Ocenjena bo obrazložitev v Obrazcu št. 1 (vloga): Poglavje 2.2.4** | 0 – neustrezno/nesprejemljivo |
| * 1. USTREZNOST PROJEKTA - Razvoj družbene inovacije[[10]](#footnote-11) | **Možnih največ 20 točk** |
| Projekt neposredno vpeljuje družbeno inovacijo, tj. novost ali spremembo (blago/izdelek, proces, storitev, model ipd.). Pri tem ponujena rešitev predstavlja bolj učinkovito, trajnostno in pravično obliko reševanja izbranega družbenega problema oziroma izziva, ki ga rešuje v okolju, kjer deluje.  **Primer neposredne vpeljave družbene inovacije, tj. prijavitelj jasno opiše novost ali spremembo, ki jo bo vpeljal v sklopu aktivnosti, kot delovni proces ali v sklopu oblikovanja rezultata projekta tj. ponudbe ter pri tem jasno opiše, zakaj je proces ali ponudba bolj učinkovita ob obstoječih rešitev dostopnih na trgu, bolj dostopna uporabnikov ali/in kupcem in bolj trajnostna od obstoječe ponudbe. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje), z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih predstavi celosten postopek, ki bo vključil v proces oblikovanja ponudbe vse relevantne deležnike (npr. zdravstvene zavode, uporabnike kot ponudnike, lokalno skupnost), ki sooblikujejo pogoje za dostop do zdravstvenih in preventivnih storitev ter na podlagi analiz pripravi ponudbo dopolnilnih zdravstvenih storitev mobilne enote, ki bo aktivna na podeželskih območjih z namenom zagotavljanja višje stopnje ozaveščenosti starejših in preventivnih storitev ter bo prilagojena potrebam izbrane ciljne skupine, specifikam lokalne skupnosti in dostopna skladno s potrebami starejših. Zato v svoje delovanje vključi medgeneracijske centre, lokalne organizacije civilne družbe ter druge relevantne organizacije in naveže osebne stike z morebitnimi uporabniki.**  **Ocenjena bo obrazložitev v Obrazcu št. 1 (vloga): Poglavje 2.2.5** | 20 – popolno ustrezno |
| Projekt ne vpeljuje družbene inovacije, tj. novosti ali spremembe (blago/izdelek, proces, storitev, model ipd.). Pri tem s ponujeno rešitvijo neposredno rešuje izbrani družbeni problem ali izziv v okolju, kjer deluje.  **Primer ne-vpeljave družbene inovacije, ki ne glede na to bistveno izboljšuje obstoječe stanje oziroma rešuje izbrani družbeni problem tj. prijavitelj opiše novost ali spremembo, ki jo bo vpeljal v sklopu aktivnosti, vendar pri tem uporablja obstoječe preverjene modele proizvodnje, predelave, razvoja. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje), z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih predstavi celosten postopek, ki vključuje predstavnike lokalne samouprave ter na podlagi intervjujev pripravi spletno platformo z namenom zagotavljanja višje stopnje ozaveščenosti starejših, do katere zaradi pomankanja digitalnih spretnosti ali socialne izključenosti težje dostopajo in večinoma že obstaja v okviru obstoječega sistema.**  **Ocenjena bo obrazložitev v Obrazcu št. 1 (vloga): Poglavje 2.2.5** | 10 – delno ustrezno |
| Projekt ne vpeljuje družbene inovacije, tj. novosti ali spremembe (blago/izdelek, proces, storitev, model ipd.). Pri tem s ponujeno rešitvijo deloma ali sploh ne rešuje izbranega družbenega problema ali izziva v okolju, kjer deluje.  **Primer ne-vpeljave družbene inovacije, ki le deloma ali sploh ne izboljšuje obstoječega stanja oziroma le deloma rešuje izbrani družbeni problem tj. prijavitelj ne opiše ali nejasno opiše novost ali spremembo, ki jo bo vpeljal v sklopu aktivnosti, pri tem uporablja obstoječe preverjene modele proizvodnje, predelave, razvoja ter namerava ponuditi rešitve, ki so že dostopne na trgu. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje), z namenom izboljšanja dostopa do kakovostnih preventivnih zdravstvenih storitev za starejše osebe v podeželskih območjih predstavi idejo druženja v knjižnicah za lokalno prebivalstvo z namenom izvedbe predavanj o zdravi prehrani za vso zainteresirano javnost.**  **Ocenjena bo obrazložitev v Obrazcu št. 1 (vloga): Poglavje 2.2.5** | 0 – neustrezno/nesprejemljivo |
| 1. ZASNOVA PROJEKTA | **Možnih največ 30 točk** |
| * 1. ZASNOVA PROJEKTA – Ustreznost zasnove in izvedljivost projekta | **Možnih največ 10 točk** |
| Projekt je zasnovan na način, da si aktivnosti logično sledijo, imajo smiselno opredeljen terminski načrt izvedbe, se vsebinsko dopolnjujejo in so podrobno razdelane ter zagotavljajo trajno delovanje na trgu. Načrtovane aktivnosti, naloge in metode dela sledijo cilju projekta in razvoju oziroma razvoju dejavnosti socialnega podjejta. Načrtovane aktivnosti so nujno potrebne za izvedbo projekta ter izvedljive v predvidenem času, ki ga je prijavitelj določil za izvedbo projekta.  **Primer jasne in ustrezne opredelitve projektnih aktivnosti tj. predlagane načrtovane aktivnosti sledijo logičnemu vsebinskemu načrtu, z namenom doseganja konkretnega cilja projekta in so jasno opisane. V primeru da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov prijavitelj načrtuje analizo stanja, ključnih deležnikov ter potreb in na podlagi le-tega najprej pripravi načrt storitev, ki ga nato preizkusi v praksi, opredeli metode nudenja storitve in ključne zaposlitve ter način vpeljave na trg ter trženja izbrani ciljni skupini.**  **Ocenjena bo obrazložitev v Obrazcu št. 1 (vloga): Poglavje 2.9.** | 10 – popolno ustrezno |
| Projekt je zasnovan na način, da si aktivnosti mestoma logično sledijo, se vsebinsko deloma dopolnjujejo in so deloma razdelane, terminski načrt ni v celoti skladen s predvidenimi aktivnostmi oziroma ne odraža faz razvoja projekta. Iz vloge prijavitelja ni jasno razvidno, kako bo zagotavljal trajno delovanje na trgu. Načrtovane aktivnosti, naloge in metode dela večinoma sledijo cilju projekta in razvoju oziroma razvoju dejavnosti socialnega podjejta. Načrtovane aktivnosti so deloma potrebne za izvedbo projekta ter deloma izvedljive v predvidenem času, ki ga je prijavitelj določil za izvedbo projekta.  **Primer deloma ustrezne opredelitve projektnih aktivnosti tj. predlagane načrtovane aktivnosti deloma sledijo logičnemu vsebinskemu načrtu, deloma sledijo splošnemu cilju projekta in so splošno opisane. V primeru da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov prijavitelj načrtuje storitve, za katere ni povsem jasno, ali so dejansko povezane s potrebami ciljne skupine in splošno opredeli metode nudenja storitve ter način vpeljave na trg ter trženja izbrani ciljni skupini.**  **Ocenjena bo obrazložitev v Obrazcu št. 1 (vloga): Poglavje 2.9.** | 5 – delno ustrezno |
| Projekt je zasnovan na način, da si aktivnosti nelogično sledijo, se vsebinsko ne dopolnjujejo in niso podrobno razdelane, terminski načrt ni smiselno oblikovan in ne omogoča izvedbe aktivnosti oziroma trajnosti projekta ali pa je ta pomanjkljivo opredeljena. Načrtovane aktivnosti, naloge in metode le deloma ali sploh ne sledijo cilju projekta in razvoju dejavnosti socialnega podjejta. Delovanje po zaključku financiranja ni opredeljeno. Načrtovane aktivnosti niso nujno potrebne za izvedbo projekta ter niso izvedljive v predvidenem času, ki ga je prijavitelj določil za izvedbo projekta.  **Primer neustrezne opredelitve projektnih aktivnosti tj. predlagane načrtovane aktivnosti ne sledijo logičnemu vsebinskemu načrtu, ne sledijo splošnemu cilju projekta in so nejasno opisane. V primeru da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov načrtuje nudenje storitev, za katere ne opredeli, kako so povezane s potrebami ciljne skupine, in ne opredeli metode nudenja storitev ter načina vpeljave na trg ter ne predstavi prednosti storitev za izbrano ciljno skupino.**  **Ocenjena bo obrazložitev v Obrazcu št. 1 (vloga): Poglavje 2.9.** | 0 – neustrezno/nesprejemljivo |
| * 1. ZASNOVA PROJEKTA - Ustreznost izbranih kazalnikov projekta | **Možnih največ 10 točk** |
| V projektu so poleg obveznega specifičnega kazalnika predvideni dodatni kazalniki, ki neposredno prispevajo k doseganju cilja projekta, so smiselno opredeljeni, realno dosegljivi v predvidenem času, jasno so tudi določeni načini za preverjanje doseganja kazalnikov. Kazalniki so kvalitativno in kvantitativno opredeljeni, ambiciozni ter realni glede na ugotovljeno stanje problema oziroma izziva. Pri tem je prijavitelj predložil tudi vsebinsko utemeljen način merjenja kazalnikov, ki je preverljiv in omogoča nadaljnjo analizo.  *V sklopu tega merila se ocenjuje tudi opredelitev dostopa do ustreznih virov, ki zagotavljajo izvedljivost projekta, kot so oprema in prostori oziroma ustrezno načrtovanje v primeru potencialnih tveganj.*  **Primer ustreznega izbora kazalnikov, tj. prijavitelj popolnoma jasno numerično opredeli lasten kazalnik ter določi jasne mejnike doseganje le-tega ter načine za njegovo merjenje. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov prijavitelj načrtuje kazalnik število vključenih uporabnikov in izvedenih storitev do določenega datuma. Pri tem kot način merjenja navaja dokazovanje z verodostojnimi listinami, npr. listami prisotnosti in navedbami izvedenih storitev ter spremljanjem potreb po ponovnem nudenju storitve, kar podkrepi z dejstvom, da se bo zaradi doseženega kazalnika temu številu uporabnikov neposredno izboljšalo počutje.**  **Ocenjena bo obrazložitev v Obrazcu št. 1 (vloga): Poglavje 2.5.** | 10 – popolno ustrezno |
| V projektu so poleg obveznega specifičnega kazalnika predvideni dodatni kazalniki, ki posredno prispevajo k doseganju cilja projekta, so vsebinsko pomanjkljivo opredeljeni, deloma dosegljivi v predvidenem času, določeni načini za preverjanje doseganja kazalnikov niso v celoti ustrezi. Kazalniki so deloma kvalitativno in kvantitativno opredeljeni ter realni glede na ugotovljeno stanje problema oziroma izziva. Pri tem je prijavitelj predložil tudi vsebinsko utemeljen način merjenja kazalnikov, ki pa ni preverljiv in ne omogoča nadaljnje analize.  *V sklopu tega merila se ocenjuje tudi opredelitev dostopa do ustreznih virov, ki zagotavljajo izvedljivost projekta, kot so oprema in prostori oziroma ustrezno načrtovanje v primeru potencialnih tveganj.*  **Primer deloma ustreznega izbora kazalnikov, tj. prijavitelj numerično opredeli lasten kazalnik ter splošno opredeli mejnike za doseganje le-tega ter načine za njegovo merjenje. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov načrtuje kazalnik število izvedenih storitev, pri čemer splošno opredeli način spremljanja vključevanja ciljne skupine, prav tako splošno predvidi spremljanje potreb po ponovni storitvi posameznikov, ki so vključeni v projekt.**  **Ocenjena bo obrazložitev v Obrazcu št. 1 (vloga): Poglavje 2.5.** | 5 – delno ustrezno |
| V projektu so poleg obveznega specifičnega kazalnika predvideni dodatni kazalniki, ki posredno prispevajo ali sploh ne prispevajo k doseganju cilja projekta, so vsebinsko pomanjkljivo opredeljeni in niso dosegljivi v predvidenem času, načini za preverjanje doseganja kazalnikov niso določeni ali niso ustrezni oziroma dodatni kazalniki niso opredeljeni. Kazalniki so deloma kvalitativno in kvantitativno opredeljeni ter nerealni glede na ugotovljeno stanje problema oziroma izziva. Pri tem prijavitelj ni predložil vsebinsko utemeljenega načina merjenja kazalnikov.  *V sklopu tega merila se ocenjuje tudi opredelitev dostopa do ustreznih virov, ki zagotavljajo izvedljivost projekta, kot so oprema in prostori oziroma ustrezno načrtovanje v primeru potencialnih tveganj.*  **Primer neustreznega izbora kazalnikov, tj. prijavitelj načrtuje kazalnik, ki ne prispeva h konkretnemu cilju projekta. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov prijavitelj in kot kazalnik v sklopu projekta izbere število vključenih institucij v posvete glede potreb starostnikov ob zaključku projekta, pri tem kot metodo preverjanja doseganja kazalnika navede posredovana vabila.**  **Ocenjena bo obrazložitev v Obrazcu št. 1 (vloga): Poglavje 2.5.** | 0 – neustrezno/nesprejemljivo |
| * 1. ZASNOVA PROJEKTA - Neposredni družbeni učinki[[11]](#footnote-12) | **Možnih največ 10 točk** |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek oziroma učinke, ti so merljivi in jasno opredeljeni. Prijavitelj je izbral ustrezen način oziroma metodo spremlja družbenih učinkov.  **Primer jasne opredelitve ustvarjanja neposrednih družbenih učinkov, tj. prijavitelj jasno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, kar lahko numerično dokaže. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov in načrtuje vzpostavitev mobilne enote za svetovanje pri zdravstveni negi, ki bo redno obiskovala starejše na podeželju. Udeleženci bodo anketirani pred začetkom projekta in po preteku določenega časovnega obdobja, da se oceni njihovo zadovoljstvo z zdravstvenimi storitvami, občutek varnosti in kakovost življenja. Prijavitelj spremlja kazalnike, kot so zmanjšanje obiskov zdravstvenih ustanov zaradi preventivnih razlogov, izboljšanje zaznane kakovosti življenja med udeleženci ter povečanje zdravstvene ozaveščenosti. Prijavitelj bo na podlagi pridobljenih podatkov ustvaril celovit model družbenih učinkov, ki bo prikazal vpliv mobilne zdravstvene enote na dobrobit starostnikov v podeželskih območjih.**  **Ocenjena bo obrazložitev v Obrazcu št. 1 (vloga): Poglavje 2.3.** | 10 – popolno ustrezno |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek oziroma učinke, ki niso jasno opredeljeni, prav tako niso jasno opredeljeni načini njihovega merjenja. Prijavitelj je izbral pomanjkljiv način oziroma metodo spremlja družbenih učinkov.  **Primer nejasne opredelitve ustvarjanja neposrednih družbenih učinkov, tj. Prijavitelj nejasno ali splošno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem splošno ali nejasno opredli načine merjenja. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov in načrtuje vzpostavitev mobilne enote za svetovanje pri zdravstveni negi, ki bo redno obiskovala starejše na podeželju, pri tem ne opiše kako z novo storitvijo vpliva na kakovost življenja uporabnikov ter splošno opiše, da bo učnike meril/spremljal s številom obiskov mobilne enote na terenu brez nadaljnje analize in oblikovanja modela družbenih učinkov.**  **Ocenjena bo obrazložitev v Obrazcu št. 1 (vloga): Poglavje 2.3.** | 5 – delno ustrezno |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek oziroma učinke, vendar ti niso opredeljeni, prav tako niso opredeljeni načini njihovega merjenja oziroma so neustrezni.  **Primer neustrezne opredelitve ustvarjanja neposrednih družbenih učinkov, tj. prijavitelj ne opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem tudi ne opredli načinov merjenja. V primeru, da prijavitelj kandidira na prednostnem področju S5 Zdravje - medicina (Aktivno in zdravo staranje)z namenom izboljšanja življenjskih pogojev starostnikov in načrtuje vzpostavitev mobilne enote za svetovanje pri zdravstveni negi, ki bo redno obiskovala starejše na podeželju, pri tem ne opiše, kako z novim izdelkom vpliva na kakovost življenja uporabnikov ter zaradi nejasne opredelitve ciljev in pomanjkljivih načinov merjenja ni mogoče oceniti njegovega dejanskega vpliva na starostnike in njihovo kakovost življenja.**  **Ocenjena bo obrazložitev v Obrazcu št. 1 (vloga): Poglavje 2.3.** | 0 – neustrezno/nesprejemljivo |
| 1. **DODATNI MERILI** | **Možnih največ 20 točk** |
| * 1. PRISPEVEK PROJEKTA K SREBRNI EKONOMIJI | **Možnih največ 10 točk** |
| Projekt neposredno prispeva k razvoju storitev ali blaga na področju srebrne ekonomije, tj. predlaga razvoj storitve ali blaga, ki rešuje izzive povezane s staranjem prebivalstva in posebnimi potrebami ljudi, starejših od 50 let. Aktivnosti povezane s srebrno ekonomijo se lahko izvajajo na vseh področjih gospodarskih dejavnosti, npr. zdravstvene storitve, povečanja mobilnosti, digitalizacije ipd. ter povečujejo odpornost starajoče družbe.  **Primer jasne opredelitve projekta na področju srebrne ekonomije, na prednostnem področju S5 Zdravje - medicina (Aktivno in zdravo staranje), bi lahko vključeval razvoj pametne postelje, ki je posebej zasnovana za starejše osebe z omejeno mobilnostjo. Prijavitelj ugotavlja, da obstoječe postelje na trgu ne zadovoljujejo potreb starostnikov, ki težko vstajajo iz postelje, imajo težave s spanjem ali potrebujejo pomoč pri premikanju. V okviru projekta bi prijavitelj razvil pametno posteljo, ki vključuj npr. samodejno nastavljive funkcije, ki omogočajo dviganje in spuščanje različnih delov postelje, kar starejšim olajša vstajanje in leganje ter zmanjša potrebo po zunanji pomoči ter senzorje za spremljanje vitalnih znakov, ki spremljajo srčni utrip, dihanje in gibanje med spanjem ter opozorijo na morebitne zdravstvene težave, kar omogoča pravočasno ukrepanje.**  **Ocenjena bo obrazložitev v Obrazcu št. 1 (vloga): Poglavje 2.2.7.** | 10 – popolno ustrezno |
| Projekt posredno prispeva k razvoju storitev ali blaga na področju srebrne ekonomije, tj. predlaga razvoj storitve ali blaga, ki rešuje izzive povezane s staranjem prebivalstva in posebnimi potrebami ljudi, starejših od 50 let. Neposrednega učinka projekta za starejše prebivalstvo ni mogoče jasno razbrati iz prijaviteljeve vloge. Aktivnosti povezane s srebrno ekonomijo se lahko izvajajo na vseh področjih gospodarskih dejavnosti, npr. zdravstvene storitve, povečanj mobilnosti, digitalizacije ipd. ter povečujejo odpornost starajoče družbe.  **Primer posrednega reševanja izzivov, kjer se v okviru projekta ustvarja pogoje ali podpira aktivnosti, ki bodo dolgoročno izboljšale trenutno stanje, je razvoj aplikacije** **za osebe z omejeno mobilnostjo. Prijavitelj ugotavlja, da trenutne storitve prevoza v urbanih okoljih niso ustrezno prilagojene potrebam starejših oseb z omejeno gibljivostjo. Namesto da bi prijavitelj neposredno razvijal nova prevozna sredstva, bo v sklopu projekta razvil aplikacijo, ki bo povezovala obstoječe ponudnike prevoza, kot so taksiji, avtobusi in storitve skupne vožnje, z uporabniki z omejeno mobilnostjo. Aplikacija bo omogočala uporabnikom, da enostavno najdejo in rezervirajo prilagojen prevoz, ki je ustrezen njihovim specifičnim potrebam (npr. vozila z rampami za invalidske vozičke, pomoč pri vstopanju in izstopanju iz vozila).**  **Ocenjena bo obrazložitev v Obrazcu št. 1 (vloga): Poglavje 2.2.7.** | 5 – delno ustrezno |
| Projekt ne prispeva k razvoju storitev ali blaga na področju srebrne ekonomije, tj. predlaga razvoj storitve ali blaga, ki rešuje izzive povezane s staranjem prebivalstva in posebnimi potrebami ljudi, starejših od 50 let. Aktivnosti povezane s srebrno ekonomijo se lahko izvajajo na vseh področjih gospodarskih dejavnosti, npr. zdravstvene storitve, povečanj mobilnosti, digitalizacije ipd. ter povečujejo odpornost starajoče družbe.  **Primer ne-prepoznavanja izziva, tj. predlagana ponudba ne prispeva k izboljšanju trenutnega stanja. V primeru, da prijavitelj kandidira v sklopu prednostnega področja S5 Zdravje - medicina (Aktivno in zdravo staranje) z namenom izboljšanja življenjskih pogojev starostnikov, ne opredeli povezave med starostniki in konkretnim problemom, ki ga projekt rešuje ali se usmeri v splošno opredelitev, da ponudba na trgu ni prilagojena starejšim oziroma predvideva razvoj produkta ali storitve, ki na trgu že obstaja.**  **Ocenjena bo obrazložitev v Obrazcu št. 1 (vloga): Poglavje 2.2.7.** | 0 – neustrezno |
| 3.2. PODROČJE IZVAJANJA PROJEKTA | **Možnih največ 10 točk** |
| Sedež prijavitelja je se nahaja bodisi v obmejnih problemskih območjih[[12]](#footnote-13) bodisi na območju Triglavskega narodnega parka[[13]](#footnote-14).  **Prijavitelj v vlogi navede sedež podjetja, ministrstvo bo pri ocenjevanju tudi samo preverjalo doseganje merila v AJPES.** | 10 – popolno ustrezno |
| Poslovna enota ali podružnica prijavitelja se nahaja bodisi v obmejnih problemskih območjih bodisi na območju Triglavskega narodnega parka.  **Prijavitelj v vlogi navede sedež, poslovno enoto ali podružnico podjetja, ministrstvo bo pri ocenjevanju tudi samo preverjalo doseganje merila v AJPES.** | 5 – delno ustrezno |
| Sedež, poslovna enota ali podružnica prijavitelja se ne nahaja bodisi v obmejnih problemskih območjih bodisi na območju Triglavskega narodnega parka.  **Prijavitelj v vlogi navede sedež podjetja, ministrstvo bo pri ocenjevanju tudi samo preverjalo doseganje merila v AJPES.** | 0 – neustrezno |

Točke po dodatnih merilih se dodelijo prijavitelju le v primeru, da doseže minimalni prag za Sklop B (50 točk) po merilih (merila 1 in merila 2).

| SKUPAJ MERILA |  |
| --- | --- |
| SKUPAJ MERILA 1 in 2 | **80 točk** |
| SKUPAJ MERILA 1, 2 in 3 | 100 točk |

Največje skupno možno število doseženih točk za prijavitelje v sklopu B je **100 točk**.

Vloga (v sklopu A ali B), ki pri kateremkoli od podmeril pri merilu 1 ali podmeril pri merilu 2 doseže 0 točk ne more biti izbrana za financiranje.

# OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI

Prijavitelji bodo na podlagi sklepa o izboru in skladno s pozivom ministrstva pozvani k podpisu pogodbe o dodelitvi sredstev. Prijavitelj lahko umakne vlogo za pridobitev sredstev do pravnomočnosti sklepa o izboru.

Zoper sklep o (ne)izboru, lahko prijavitelj v tridesetih (30) dneh od prejema sklepa sproži upravni spor z vložitvijo tožbe na Upravno sodišče Republike Slovenije. Predmet tožbe ne morejo biti postavljena merila za ocenjevanje vlog. Vložena tožba ne zadrži podpisa pogodb o dodelitvi sredstev z ostalimi (izbranimi) upravičenci.

Rezultati predmetnega javnega razpisa so informacije javnega značaja in bodo objavljeni na spletni strani ministrstva.

O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva.

Ministrstvo bo prijavitelje o izidu javnega razpisa obvestilo predvidoma v 90-ih dneh po zaključku odpiranja vlog. Rezultati razpisa predstavljajo informacije javnega značaja in bodo objavljeni na spletni strani ministrstva: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave.

O odobritvi ali zavrnitvi vlog s sklepom odloči predstojnik ministrstva. Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o sofinanciranju (*Priloga št.1: Vzorec pogodbe o sofinanciranju).* V primeru, da se prijavitelj v roku 8 (osmih) dni od prejema poziva za podpis pogodbe o sofinanciranju nanj ne odzove, se šteje, da je umaknil vlogo za pridobitev sredstev.

Varovanje osebnih podatkov in poslovnih skrivnosti bo zagotovljeno v skladu z veljavno zakonodajo.

# ZAHTEVE GLEDE PREPOZNAVNOSTI, PREGLEDNOSTI IN KOMUNICIRANJA

Izbrani prijavitelj mora zadostiti zahtevam glede informiranja in obveščanja javnosti skladno s 47. in 50. členom Uredbe 2021/1060/EU, veljavnimi Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027[[14]](#footnote-15)  in Priročnika celostne grafične podobe evropske kohezijske politike 2021-2027[[15]](#footnote-16).

Izbrani prijavitelj mora tako najkasneje 14 dni po podpisu pogodbe na svoji spletni strani ali/in družbenih omrežjih objaviti informacijo o projektu, ki je predmet sofinanciranja (naziv operacije, celotno vrednost operacije ter znesek sofinanciranja, datum pričetka in zaključka operacije). Navesti mora tudi kratko predstavitev operacije, ki mora vsebovati namen in cilje oziroma kazalnike, ki bodo z operacijo doseženi. Ob zaključku operacije se objavijo tudi doseženi rezultati. Pri objavi mora biti na vidnem mestu prikazan logotipa vira financiranja.

Pomembna obveznost prijavitelja je tudi pravilen in dobro viden prikaz emblema EU z izjavo o (so)financiranju EU ter logotipa I feel Slovenia za prikaz prispevka Republike Slovenije v prostorih kjer izvaja projekt oziroma aktivnosti projekta. Poleg tega je prijavitelj zavezan v dokumente in komunikacijska gradiva, ki zadevajo izvajanje projekta in so namenjeni javnosti ali deležnikom, vključiti prej omenjene obvezne elemente označevanja, ki so dostopni na: <https://evropskasredstva.si/app/uploads/2023/03/Navodila_za_komuniciranje_EKP_2021-27_Podpisano.pdf>.

# ZAHTEVE GLEDE SPREMLJANJA KAZALNIKOV, CILJEV IN REZULTATOV PROJEKTA

Izbrani prijavitelj bo za namen spremljanja in vrednotenja projekta dolžan spremljati in ministrstvu zagotavljati podatke o doseganju kazalnikov, ciljev in rezultatov projekta.

Prijavitelj mora v vlogi realno prikazati načrtovane cilje, rezultate in kazalnike projekta. Preveč optimistična načrtovanja lahko privedejo do nedoseganja zastavljenih vrednosti ciljev, rezultatov in kazalnikov ter so lahko podlaga za zahtevo za vračilo prejetih sredstev. Podatki iz vloge na javni razpis (prejete dokumentacije) bodo osnova za spremljanje pričakovanega cilja in vrednosti kazalnikov ter bodo kot takšni tudi vključeni v pogodbo o financiranju.

V primeru, da prijavitelj tekom izvajanja projekta in ob zaključku projekta ne bo dokazal uresničitve načrtovanega cilja in/ali vrednosti kazalnikov (tako obveznih kot dodatnih) v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirani del cilja in/ali kazalnikov, skupaj z zakonskimi zamudnimi obrestmi od dneva nakazila sredstev na transakcijski račun prijavitelja do dneva vračila sredstev v proračun Republike Slovenije.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag za sofinanciranje projekta, ministrstvo lahko odstopi od pogodbe o dodelitvi sredstev ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun prijavitelja do dneva vračila sredstev v proračun Republike Slovenije.

Prijavitelj je dolžan, tudi po zaključku projekta, posredovati vse potrebne podatke, ki jih bo od njega zahtevali nadzorni organi. V primeru, da takšno sodelovanje odkloni ali na poziv ne odgovori, lahko ministrstvo zahteva vračilo deleža ali celote prejetih sredstev skupaj z zakonitimi zamudnimi obrestmi od dneva nakazila sredstev na transakcijski račun izbranega prijavitelja do dneva vračila sredstev v državni proračun Republike Slovenije.

**Prijavitelji bodo po zaključku izvajanja projekta zavezani izvesti predstavitev doseženih kazalnikov, ciljev in rezultatov projekta v živo. Predstavitev bo morala biti izvedena v trajanju vsaj 15 minut s poudarkom na predstavitvi nove ponudbe. Lokacija in čas predstavitve bo opredeljena po izstavitvi zadnjega zahtevka za izplačilo s strani skrbnika pogodbe na strani ministrstva.**

Za spremljanje kazalnikov, ciljev in rezultatov projekta se uporablja informacijski sistem eMA2. Spremljanje traja še 3 leta po zaključku projekta v primeru MSP.

# PRAVNO VARSTVO

Zoper odločitev ministrstva o vlogi za dodelitev sofinanciranja je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana oziroma na zunanjih oddelkih sodišča, glede na sedež tožnika, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v tolikih izvodih, kolikor je strank v postopku. Tožbi je potrebno priložiti sklep, ki se izpodbija, v izvirniku, prepisu ali kopiji.

Tožba ne zadrži izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju z izbranimi prijavitelji.

# ZAHTEVE GLEDE HRANJENA DOKUMENTACIJE O PROJEKTU IN SPREMLJANJE TER EVIDENTIRANJE

Prijavitelj bo dolžan zagotavljati dostopnost in hrambo celotne originalne dokumentacije, vezane na projekt, in zagotavljati ministrstvu ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije še deset (10) let po njenem zaključku. V primeru neskladja rokov veljajo določila Uredbe (EU) 2021/1060/EU.

Prijavitelj mora zagotoviti dostopnost do vseh dokumentov o izdatkih projekta za obdobje petih let od 31. decembra leta, v katerem je organ upravljanja opravil zadnje plačilo izbranemu prijavitelju, če ni drugače določeno z 82. členom Uredbe 2021/1060/EU oziroma predpisom, ki bi jo nadomestil.

V skladu s 74. členom Uredbe (EU) 2021/1060/EU mora prijavitelj voditi in spremljati porabo sredstev za operacijo računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s projektom, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije. Navedeno ne velja za poenostavljene oblike nepovratnih sredstev, za kar pa bo prijavitelj dolžan na istem stroškovnem mestu voditi in spremljati prejeta sredstva za projekt.

# ZAHTEVE GLEDE DOSTOPNOSTI DOKUMENTACIJE NADZORNIM ORGANOM

Prijavitelj mora omogočiti tehnični, administrativni in finančni nadzor nad izvajanjem projekta. Nadzor se izvaja s strani ministrstva kot posredniškega organa, organa upravljanja, organa za potrjevanje, revizijskega organa ter drugih slovenskih in evropskih nadzornih in revizijskih organov, vključenih v izvajanje, upravljanje, nadzor ali revizijo projekta Programa evropske kohezijske politike v obdobju 2021-2027 v Sloveniji, predstavnikov Evropske komisije, Evropskega računskega sodišča in Računskega sodišča RS ter njihovih pooblaščencev (v nadaljevanju: nadzorni organi).

Prijavitelj bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinanciranega projekta. V primeru preverjanja na kraju samem bo izbrani prijavitelj moral omogočil vpogled v računalniške in računovodske programe, listine in postopke v zvezi z izvajanjem projekta ter v rezultate projekta (iz dokumentarnih in informacijskih sistemov). Prijavitelj bo o izvedbi preverjanja na kraju samem predhodno pisno obveščen, ministrstvo ali drug nadzorni organ pa lahko opravi pregled na terenu brez predhodne najave. Prijavitelj bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

# NAČELO »NE ŠKODUJ BISTVENO« (DNSH) V SMISLU ČLENA 17 UREDBE (EU) 2020/852

Prijavitelj mora pri pripravi projekta upoštevati »načelo, da se ne škoduje bistveno«, kar pomeni, da se ne podpirajo ali izvajajo gospodarske dejavnosti, ki bistveno škodujejo kateremu koli od okoljskih ciljev v smislu člena 17 Uredbe (EU) 2020/852:

* projekt ne bo povzročil znatnih emisij toplogrednih plinov,
* projekt ne bo imel negativnih vplivov na podnebje (na trenutno in pričakovano stanje),
* projekt nima negativnih vplivov na trajnostno rabo in varstvo vodnih in morskih virov,
* projekt je skladen s konceptom krožnega gospodarstva (zmanjševanje odpadkov, kaskadna raba, daljše kroženje snovnih zank, uporaba najboljših tehnologij …),
* projekt ne bo znatno povečal emisij onesnaževal v zrak, vodo ali tla (izvedba investicij v skladu s prostorskimi načrti, poslovanje v skladu z normativi in standardi …),
* projekt ne bo bistveno škodljiv za varstvo in ohranjanje biotske raznovrstnosti in ekosistemov.

Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Pri uresničevanju tega načela je potrebno upoštevat tudi Smernice organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji, Poenostavljeni pristop: <https://evropskasredstva.si/app/uploads/2023/09/Smernice_DNSH_verzija1_30_8_2023.pdf>

# ZAGOTAVLJANJE SKLADNOSTI Z NAČELI SPOŠTOVANJA TEMELJNIH PRAVIC, SPODBUJANJA ENAKIH MOŽNOSTI MOŠKIH IN ŽENSK, PREPREČEVANJA VSAKRŠNE DISKRIMINACIJE IN TRAJNOSTNEGA RAZVOJA

Prijavitelj bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti, in Uredbo 2021/1060/EU.

Prijavitelj bo moral cilje projekta uresničevati v skladu z načelom trajnostnega razvoja in ob spodbujanju cilja Evropske unije o ohranjanju, varovanju in izboljšanju kakovosti okolja, ob upoštevanju načela onesnaževalec plača, v skladu z Uredbo (EU) 2021/1060/EU in ob upoštevanju ciljev ZN glede trajnostnega razvoja in Pariškega sporazuma.

# VAROVANJE OSEBNIH PODATKOV IN POSLOVNA SKRIVNOST IN PODATKI O DEJANSKIH LASTNIKIH

Obdelujejo se le tisti osebni podatki, ki jih je potrebno obdelovati za izpolnjevanje zadevnih obveznosti, navedenih v Uredbi 2021/1060/EU, zlasti za spremljanje, poročanje, komuniciranje, objavljanje, vrednotenje, finančno poslovanje, preverjanje in revizije ter po potrebi za določanje upravičenosti udeležencev. Osebni podatki se obdelujejo v skladu s Splošno uredbo o varstvu podatkov oziroma Uredbo (EU) 2018/1725 Evropskega parlamenta in Sveta in Zakonom o varstvu osebnih podatkov. Več na spletni strani: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/o-ministrstvu/> »Obvestilo posameznikom po 13. členu Splošne uredbe o varstvu osebnih podatkov glede obdelave osebnih podatkov«.

K varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (Uradni list RS, št. 163/22), Zakonom o poslovni skrivnosti (Uradni list RS, št. 22/19 – ZposS) bo zavezan tudi prijavitelj, če bo vloga na javnem razpisu izbrana in podpisana pogodba. Dolžan bo zagotoviti podpisano Izjavo o varovanju osebnih podatkov za vsako osebo, ki bo pri njem zbirala, obdelovala ali kako drugače dostopala do osebnih podatkov (vključno pri delu z informacijskim sistemom organa upravljanja).

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US, 7/18 in 141/22, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji oziroma prejemniki sredstev, je izvedba javnega razpisa ali javnega poziva, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa ali javnega poziva in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

Podatki o sofinanciranih projektih, za katere je tako določeno s predpisi ali, ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv projekta, programsko območje upravičenca in znesek javnih virov financiranja projekta. Objave podatkov o projektih in upravičencih do sredstev bodo izvedene v skladu z ZDIJZ.

Skladno z drugim odstavkom 69. člena Uredbe 2021/1060/EU je potrebno zagotavljati podatke o dejanskih lastnikih prijavitelja, pa tudi podatke o dejanskih lastnikih izvajalca/cev in podizvajalca/cev, kadar je prijavitelj javni naročnik v skladu z Zakonom o javnem naročanju (ZJN-3). Dejanski lastniki so opredeljeni v Zakonu o preprečevanju pranja denarja in financiranja terorizma. Kadar je prijavitelj zavezan k vpisu podatkov v Register dejanskih lastnikov, ki ga vzdržuje in upravlja Agencija Republike Slovenije za javnopravne evidence in storitve (AJPES), se šteje, da so podatki o njihovih dejanskih lastnikih razvidni iz omenjenega registra. Za ostale primere pa bo prijavitelj s podpisom pogodbe o financiranju zavezan, da na poziv ministrstva in v roku, postavljenem v pozivu, ministrstvu posreduje te podatke. Potrebno je zagotavljati naslednje podatke dejanskih lastnikov: ime, priimek, datum rojstva in ID za DDV oziroma davčno številko.

S prijavo na javni razpis se prijavitelj strinja, da javni uslužbenci z namenom preverjanja vloge in odločitve o sofinanciranju vpogledajo v vlogo vključno z deli, ki so označeni kot poslovna skrivnost, saj je vpogled v te dele potreben za izdelavo ocene vloge in izpolnjenosti pogojev s strani ministrstva.

# POGOJI ZA SPREMEMBO JAVNEGA RAZPISA

Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletni strani ministrstva: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/>.

# POSLEDICE, ČE SE UGOTOVI, DA JE V POSTOPKU POTRJEVANJA PROJEKTOV ALI IZVAJANJA PROJEKTOV PRIŠLO DO RESNIH NAPAK, NEPRAVILNOSTI, GOLJUFIJE ALI KRŠITVE OBVEZNOSTI

Če se ugotovi, da je v postopku potrjevanja projektov ali izvajanja projektov prišlo do resnih napak, nepravilnosti, suma goljufij,nasprotja interesov, pojava korupcije ali kršitve drugih obveznosti, ali pa prijavitelj ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu, na podlagi ponarejene listine ali kaznivega dejanja, bo ministrstvo odstopilo od pogodbe, prijavitelj pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v proračun Republike Slovenije. Če je takšno ravnanje namerno, se bo obravnavalo kot goljufija.

# POSLEDICE, ČE SE UGOTOVI, DA AKTIVNOSTI NA PROJEKTU NISO BILE SKLADNE S PRAVOM UNIJE IN PRAVOM REPUBLIKE SLOVENIJE

Če se ugotovi, da aktivnosti na projektu niso bile skladne s pravom Unije in pravom Republike Slovenije, bo ministrstvo odstopilo od pogodbe, prijavitelj pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun prijavitelja do dneva vračila sredstev v proračun Republike Slovenije.

# POSLEDICE, ČE SE UGOTOVI DVOJNO FINANCIRANJE POSAMEZNEGA PROJEKTA ALI, DA JE VIŠINA FINANCIRANJA PROJEKTA PRESEGLA MAKSIMALNO DOVOLJENO STOPNJO OZIROMA ZNESEK POMOČI

Če se ugotovi, da aktivnosti na projektu niso bile skladne s pravom Unije in pravom Republike Slovenije, bo ministrstvo odstopilo od pogodbe, prijavitelj pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije.

# RAZPISNA DOKUMENTACIJA IN DODATNE INFORMACIJE

Vsi potrebni podatki in navodila, ki bodo omogočila izdelavo popolne in pravilne vloge za dodelitev sredstev, so navedeni v razpisni dokumentaciji, ki bo od dne objave javnega razpisa dalje objavljena na spletni strani MGTŠ: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov: gp.mgts@gov.si.

Vprašanja morajo prispeti na zgornji naslov najkasneje tri delovne dni pred iztekom roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Potencialni prijavitelji bodo o vseh novostih sproti obveščeni preko spletne strani: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

# NAVODILA ZA IZPOLNJEVANJE

V razpisni dokumentaciji se nahajajo prijavni obrazci in priloge, ki jih je potrebno v skladu z navodili na posameznem dokumentu izpolniti, podpisati in žigosati. Obrazci in priloge so sestavni del vloge prijavitelja in jih je potrebno priložiti k prijavi po vrstnem redu v skladu s spodnjim seznamom prijavnih obrazcev in prilog.

Priloge, ki niso del razpisne dokumentacije, pridobi oziroma pripravi prijavitelj sam in so prav tako obvezni sestavni del vloge na javni razpis. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s spodnjim seznamom.

Prijavitelje na javni razpis opozarjamo, naj tiste dele vloge, v katerih se nahajajo zaupni podatki, posebej označijo kot poslovno skrivnost. Vsi tisti deli vloge, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Poslovno skrivnost se označi tako, da se v primeru krajše vsebine na začetku le-te jasno navede »POSLOVNA SKRIVNOST«, v primeru daljše vsebine celotne strani pa se navede »POSLOVNA SKRIVNOST« na vrhu strani. Napis »POSLOVNA SKRIVNOST« naj bo označen z dovolj velikimi črkami in izstopajočo barvo, da bo ob pregledu vloge takoj opazen. V Obrazcu št. 1 (A/B) mora prijavitelj tudi pojasniti, zakaj je določena vsebina vloge označena kot poslovna skrivnost.



## Seznam prijavnih obrazcev in prilog

Prijavni obrazci

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

a.) Obrazci, ki so del razpisne dokumentacije (izpolni jih prijavitelj):

* Obrazec št. 1A / Obrazec št. 1B: Prijavni obrazec,
* Obrazec št. 2: Finančni načrt,
* Obrazec št. 3A / Obrazec št. 3B: Izjava prijavitelja o izpolnjevanju in sprejemanju razpisnih pogojev,
* Obrazec št. 4: Spisek že odobrenih državnih pomoči oz. pomoči de minimis,
* Obrazec št. 5: Pooblastilo za pridobitev podatkov od Finančne uprave Republike Slovenije za prijavitelja,

b.) Priloge, ki so del razpisne dokumentacije (izpolni jih prijavitelj in/ali deležnik, ki projektu nudi podporo):

* Priloga št. 2: Označba vloge,
* Priloga št. 3: Pismo podpore projektu (če je relevantno; in sicer je potrebno Pismo podpore priložiti k vlogi na javni razpis za vsakega deležnika, ki izkazuje podporo projektu, posebej),

c.) Priloge, ki niso del razpisne dokumentacije in jih morajo prijavitelji priložiti sami:

* Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami,
* Priloga št. 5: USB z izpolnjenim Obrazcem št. 1A / Obrazcem št. 1B in Obrazcem št. 2,
* Priloga št. 6: Izkaz prihodkov in odhodkov oziroma izkaz poslovnega izida za obdobje 1.1. - 31.12. leta pred oddajo vloge (oziroma zadnji dosegljivi izkaz poslovnega izida pred oddajo vloge) – **le za sklop A,**
* Priloga št. 7A / Priloga št. 7B: Vzorec končnega poročila,

d.) Priloga, ki je del razpisne dokumentacije in je ni potrebno priložiti:

* Priloga št. 1: Vzorec pogodbe o sofinanciranju,
* Priloga št. 8: Metodologija za izračun stroška na enoto za stroške plač in povračil stroškov v zvezi z delom (SE),
* Priloga št. 9: Varovanje osebnih podatkov in poslovnih skrivnosti.

Ministrstvo za gospodarstvo,

turizem in šport

1. Gospodarska dejavnost je vsaka dejavnost, ki se opravlja proti plačilu na trgu (2. točka prvega odstavka 3. člena Zakona o preprečevanju omejevanja konkurence). [↑](#footnote-ref-2)
2. Načela socialnega podjetništva so opredeljena v drugem odstavku 3. člena Zakona o socialnem podjetništvu. [↑](#footnote-ref-3)
3. Izpolnjevanje prvega načela bo zagotovljeno z izbiro enega od predlaganih vsebinskih področji javnega razpisa, izpolnjevanje drugih dveh načel pa bo preverjeno v sklopu izpolnjevanja pogojev prijaviteljev javnega razpisa. [↑](#footnote-ref-4)
4. Akcijski načrt za socialno gospodarstvo Evropske komisije: https://eur-lex.europa.eu/legal-content/SL/TXT/?uri=CELEX%3A52021DC0778&qid=1644937802979 [↑](#footnote-ref-5)
5. Strategija razvoja Slovenije 2030: https://www.gov.si/assets/ministrstva/MKRR/Strategija-razvoja-Slovenije-2030/Strategija\_razvoja\_Slovenije\_2030.pdf [↑](#footnote-ref-6)
6. Slovenska strategija trajnostne pametne specializacije S5: <https://evropskasredstva.si/app/uploads/2024/02/Strategija-S5_verzija_1_1.pdf> [↑](#footnote-ref-7)
7. [Priloga-Tabela-FP-in-PS\_december-2022.xlsx](https://view.officeapps.live.com/op/view.aspx?src=https%3A%2F%2Fwww.gov.si%2Fassets%2Fministrstva%2FMKRR%2FKljucni-dokumenti-S5%2FPriloga-Tabela-FP-in-PS_december-2022.xlsx&wdOrigin=BROWSELINK) [↑](#footnote-ref-8)
8. Za potrebe javnega razpisa je družbena inovacija opredeljena kot dejavnost, ki ima socialni značaj glede na svoje cilje in sredstva. Je zlasti dejavnost, ki se nanaša na razvoj in uresničevanje novih zamisli glede izdelkov, storitev, praks in modelov ter tako uresničuje socialne potrebe in ustvarja nove družbene odnose ali sodelovanje med javnimi in zasebnimi organizacijami ter organizacijami civilne družbe, in s tem povečuje zmožnost družbe za ukrepanje. [↑](#footnote-ref-9)
9. Družbeni učinki so za potrebe tega javnega razpisa opredeljeni kot kratkoročne ali dolgoročne spremembe, ki so (oziroma bodo) posledica izvedenih aktivnosti prijavitelja ter ustvarjajo pozitivno družbeno spremembo na izbranem področju delovanja oziroma širše. Pri oceni družbenih učinkov aktivnosti projekta se upoštevajo tako pozitivni kot negativni dosežki. Za lažje opredeljevanje družbenih učinkov je prijaviteljem na voljo predlog modela za merjenje družbenih učinkov: https://www.gov.si/teme/socialno-podjetnistvo/. [↑](#footnote-ref-10)
10. Za potrebe javnega razpisa je družbena inovacija opredeljena kot dejavnost, ki ima socialni značaj glede na svoje cilje in sredstva. Je zlasti dejavnost, ki se nanaša na razvoj in uresničevanje novih zamisli glede izdelkov, storitev, praks in modelov ter tako uresničuje socialne potrebe in ustvarja nove družbene odnose ali sodelovanje med javnimi in zasebnimi organizacijami ter organizacijami civilne družbe, in s tem povečuje zmožnost družbe za ukrepanje. [↑](#footnote-ref-11)
11. Družbeni učinki so za potrebe tega javnega razpisa opredeljeni kot kratkoročne ali dolgoročne spremembe, ki so (oziroma bodo) posledica izvedenih aktivnosti prijavitelja ter ustvarjajo pozitivno družbeno spremembo na izbranem področju delovanja oziroma širše. Pri oceni družbenih učinkov aktivnosti projekta se upoštevajo tako pozitivni kot negativni dosežki. Za lažje opredeljevanje družbenih učinkov je prijaviteljem na voljo predlog modela za merjenje družbenih učinkov: https://www.gov.si/teme/socialno-podjetnistvo/. [↑](#footnote-ref-12)
12. Obmejna problemska območja so v skladu z Uredbo o določitvi obmejnih problemskih območij (Uradni list RS, št. 22/11 s spr.) naslednje občine: Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč in Žetale. [↑](#footnote-ref-13)
13. Območje TNP skladno z Zakonom o Triglavskem narodnem parku (ZNTP-1: Uradni list RS, št. [52/10](https://www.uradni-list.si/glasilo-uradni-list-rs/vsebina/2010-01-2821), [46/14](https://www.uradni-list.si/glasilo-uradni-list-rs/vsebina/2014-01-1918) – ZON-C, [60/17](https://www.uradni-list.si/glasilo-uradni-list-rs/vsebina/2017-01-2881), [82/20](https://www.uradni-list.si/glasilo-uradni-list-rs/vsebina/2020-01-1234) in [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O) obsega naslednje občine: Bovec, Bohinj, Kranjska Gora, Bled, Tolmin, Kobarid Gorje in Jesenice. [↑](#footnote-ref-14)
14. Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027: <https://evropskasredstva.si/app/uploads/2023/03/Navodila_za_komuniciranje_EKP_2021-27_Podpisano.pdf> [↑](#footnote-ref-15)
15. Evropska sredstva povezujejo- celostna grafična podoba 2021-2027: <https://evropskasredstva.si/app/uploads/2023/03/ESP-CGP-2021-2027_300323_koncna.pdf> [↑](#footnote-ref-16)